pythainlp/thai-wiki-dataset-v4 huggingface dataset:
สนธิสัญญากรุงไทเป

สนธิสัญญาสันติภาพจีน-ญี่ปุ่น  หรือที่รู้จักกันทั่วไปว่า สนธิสัญญากรุงไทเป เป็นสนธิสัญญาสันติภาพระหว่างญี่ปุ่นกับสาธารณรัฐจีน ลงนามในกรุงไทเปบนเกาะไต้หวันเมื่อวันที่ 28 เมษายน 2495 เป็นการยุติสงครามจีน-ญี่ปุ่นครั้งที่สอง (2480–2488) อย่างเป็นทางการ สถานะสงครามเริ่มขึ้นเมื่อญี่ปุ่นละเมิดสนธิสัญญาเก้าชาติ 
สนธิสัญญานี้จำเป็นเพราะทั้งสาธารณรัฐจีนและสาธารณรัฐประชาชนจีนต่างมิได้รับเชิญให้ลงนามสนธิสัญญาซานฟรานซิสโกเนื่องจากความไม่ลงรอยกับประเทศอื่นว่ารัฐบาลใดเป็นรัฐบาลโดยชอบของจีนระหว่างและหลังสงครามกลางเมืองจีน ภายใต้แรงกดดันจากสหรัฐอเมริกา ญี่ปุ่นจึงลงนามสนธิสัญญาสันติภาพต่างหากกับสาธารณรัฐจีนเพื่อยุติสงครามระหว่างรัฐทั้งสองอย่างเป็นทางการด้วยชัยชนะของสาธารณรัฐจีน แม้สาธารณรัฐจีนเองจะมิได้เข้าร่วมการประชุมสันติภาพซานฟรานซิสโกเนื่องจากสงครามกลางเมืองจีนกลับมาปะทุอีกครั้งหลังปี 2488 
สนธิสัญญานี้ส่วนใหญ่ตรงกับสนธิสัญญาซานฟรานซิสโก ซึ่งยอมรับว่าญี่ปุ่นสละสิทธิ กรรมสิทธิ์ และการอ้างสิทธิ์ใด ๆ ที่เกี่ยวข้องกับไต้หวัน เผิงหู หมู่เกาะสแปรตลี และหมู่เกาะแพราเซล โดยเจาะจง สาธารณรัฐจีนสละค่าชดเชยบริการแก่ญี่ปุ่นในสนธิสัญญานี้ตามข้อ 14(ก).1 แห่งสนธิสัญญาซานฟรานซิสโก
สนธิสัญญากรุงไทเปถูกรัฐบาลญี่ปุ่นบอกเลิกเมื่อวันที่ 29 กันยายน 2515 เมื่อสถาปนาความสัมพันธ์ทางทูตอย่างเป็นทางการกับสาธารณรัฐประชาชนจีน
ติรันต์โลบลังก์

ติรันต์โลบลังก์  เป็นนวนิยายวีรคติโดยจูอาน็อต มาร์โตเร็ลย์ อัศวินชาวชาวบาเลนเซีย ตีพิมพ์ครั้งแรกใน ค.ศ. 1490 ที่แคว้นบาเลนเซีย เป็นหนึ่งในวรรณกรรมภาษาบาเลนเซียที่มีชื่อเสียงในสมัยกลาง ถือเป็นผลงานชิ้นเอกในวรรณกรรมบาเลนเซียและในวรรณกรรมภาษากาตาลาทั้งหมด และมีอิทธิพลต่อวรรณกรรมตะวันตกในยุคต่อมา รวมไปถึงงานเขียนของมีเกล เด เซร์บันเตส ผู้เขียนเรื่อง "ดอนกิโฆเต้ แห่งลามันช่า ขุนนางต่ำศักดิ์นักฝัน"
โครงเรื่อง.
นวนิยายกล่าวถึงการผจญภัยของติรันต์โลบลังก์ อัศวินจากแคว้นเบรอตาญ ผู้ได้รับการร้องขอจากจักรพรรดิแห่งไบแซนไทน์ให้เป็นแม่ทัพต่อสู้กับกองทัพเติร์กจากอาณาจักรออตโตมัน ที่กำลังรุกรานกรุงคอนสแตนติโนเปิล ติรันต์มีความรักกับคาร์เมซินา ธิดาของจักรพรรดิ โดยผู้เขียนดัดแปลงมาจากเรื่องราวของโรเจอร์ เดอ ฟลอร์ (ค.ศ. 1267–1305) อัศวินเทมปลาร์ชาวอิตาลีในสงครามครูเสดครั้งสุดท้าย และเรื่องราวการต่อสู้กับสุลต่านเมห์เหม็ดที่ 2 แห่งจักรวรรดิออตโตมัน ซึ่งนำไปสู่การเสียกรุงคอนสแตนติโนเปิลใน ค.ศ. 1453 แต่ดัดแปลงให้ไบแซนไทน์เป็นฝ่ายชนะ
ทฤษฎีบทญี่ปุ่นสำหรับรูปสี่เหลี่ยมวงกลมล้อม

ใน เรขาคณิต ทฤษฎีบทญี่ปุ่นสำหรับรูปสี่เหลี่ยมวงกลมล้อม  คือทฤษฎีที่ระบุว่า จุดศูนย์กลางของวงกลมที่ใหญ่ที่สุดที่บรรจุในสามเหลี่ยมหนึ่งๆได้ (incircle of a triangle) และสามเหลี่ยมนั้นเป็นสามเหลี่ยมที่อยู่ภายในรูปสี่เหลี่ยมวงกลมล้อม (Cyclic quadrilaterals) ได้อีกทีหนึ่ง จุดศูนย์กลางของวงกลมดังที่กล่าวมาจะเป็นคือจุดยอด (Vertex) ของสี่เหลี่ยมผืนผ้า 
พิสูจน์.
โดยไม่เสียนัยยะทั่วไป กำหนดให้ <math> \square ABCD </math> คือรูปสี่เหลี่ยมวงกลมล้อม (ดังภาพ) และกำหนดให้ <math>M_1,M_2,M_3,M_4</math> เป็นวงกลมที่ใหญ่ที่สุดที่สามารถสัมผัสด้านประกอบสามเหลี่ยมใดๆทั้งสามด้านได้ (ดังภาพ) ในที่นี้ <math>M_1,M_2,M_3,M_4</math> คือวงกลมที่สอดคล้องกับสามเหลี่ยม <math> \triangle ABD, \triangle ABC, \triangle BCD, \triangle ACD </math> ตามลำดับ
จากรูปจะเห็นว่า <math> \angle ACD = \angle ABD </math> เพราะเป็นมุมด้านตรงข้ามส่วนของวงกลม AD อันเดียวกัน และกำหนดให้ <math> \angle C = \angle B = \alpha = \frac{AD}{2}</math>
จาก <math> \triangle ACD </math> จะพบว่า <math> \angle AM_4D = 90 + \frac{\alpha}{2} </math>
จาก <math> \triangle ADB </math> จะพบว่า <math> \angle AM_1D = 90 + \frac{\alpha}{2} </math>
เนื่องจาก <math> \angle AM_4D = \angle AM_1D = 90 + \frac{\alpha}{2} </math> ดังนั้น <math> \square AM_1M_4D </math> เป็นรูปสี่เหลี่ยมวงกลมล้อม ซึ่งในที่นี้คือวงกลมสีเขียว 
เนื่องจาก <math> \square AM_1M_4D </math> เป็นรูปสี่เหลี่ยมวงกลมล้อมแล้วดังนั้นจะได้ว่า <math> \angle M_1 </math> (มุมสีแดงทึบ) มีค่าเท่ากับ 
<math> \angle ADM_4 = \angle \frac{ADC}{2} </math> เพราะเป็นคุณสมบัติของรูปสี่เหลี่ยมวงกลมล้อม 
ในทำนองเดียวกัน <math> \square AM_1M_2B </math> เป็นรูปสี่เหลี่ยมวงกลมล้อมของวงกลมสีส้มดังรูป 
เนื่องจาก <math> \square AM_1M_2B </math> เป็นรูปสี่เหลี่ยมวงกลมล้อม แล้วดังนั้นจะได้ว่า <math> \angle M_1 </math> (มุมสีฟ้าทึบ) มีค่าเท่ากับ 
<math> \angle ABM_2 = \angle \frac{ABC}{2} </math> ด้วยเหตุผลเดียวกับที่อ้างข้างต้นกับมุม <math> \angle M_1 </math>
เนื่องจาก <math> \square ABCD </math> เป็นรูปสี่เหลี่ยมวงกลมล้อม ดังนั้นมุมด้านของจุดยอดตรงข้ามกันมีผลรวมเป็น 180 องศา 
<math>\angle ABC + \angle ADC = 180 </math> 
จากข้อมูลทั้งหมดข้างต้นเราจะได้ว่ามุม <math> \angle M_1 </math> ที่รวมทั้งมุมแดงทึบและมุมฟ้าทึบ มีค่าเท่ากับ <math> \angle ABM_2 + \angle ADM_4 = \angle \frac{ABC}{2} + \angle \frac{ADC}{2} = \frac{\angle ABC + \angle ADC}{2} = \frac{180}{2} = 90 </math> ซึ่งจะได้ว่ามุม <math> \angle M_1 </math> ที่รวมทั้งมุมแดงทึบและมุมฟ้าทึบเป็นมุมฉาก
ในทำนองเดียวกับการพิสูจน์ข้างต้นเราจะพบว่า มุม <math> \angle M_2 </math>, <math> \angle M_3 </math> และ <math> \angle M_4 </math> เป็นมุมฉากเช่นเดียวกัน
ดังนั้นแสดงว่า <math> \square M_1M_2M_3M_4 </math> เป็นสี่เหลี่ยมผื่นผ้า ซตพ.
. ศัพท์บัญญัติราชบัณฑิตยสถาน คณิตศาสตร์ ๑๙ ก.ค. ๒๕๔๗
. รูปสี่เหลี่ยมวงกลมล้อม (Cyclic quadrilaterals) คือรูปสี่เหลี่ยมใดๆที่มีจุดยอดทั้งสีอยู่บนเส้นรอบวงของวงกลม 
. จุดศูนย์กลางของวงกลมที่ใหญ่ที่สุดที่สามารถสัมผัสด้านทั้งสามของสามเหลี่ยม (Incircle center) นั้นมีคุณสมบัติคือ 
*เป็นจุดเดียวกับจุดตัดของเส้นแบ่งมุมของสามเหลี่ยมแต่ละด้าน (Bisector) 
*จะอยู่ภายในสามเหลี่ยมที่วงกลมนั้นถูกบรรจุอยู่ตลอด
อูราวะ เรดไดมอนส์

อูระวะ เรด ไดมอนด์ส (ภาษาญี่ปุ่น:浦和レッドダイヤモンズ) เป็นสโมสรฟุตบอลอาชีพจาก ประเทศญี่ปุ่น ก่อตั้งขึ้นในปี พ.ศ. 2493 (ค.ศ. 1950) ปัจจุบันเล่นในอยู่ในเจ1 ลีก และมีผู้เป็นเจ้าของอย่างบริษัทมิตซูบิชิเฮฟวีอินดัสทรีส์ สนามเหย้าปัจจุบันคือ สนามกีฬาไซตามะ 2002 ตั้งอยู่ที่เมืองไซตะมะ จังหวัดไซตะมะ 
"เรด ไดมอนด์ส" เป็นภาษาอังกฤษแปลว่า "เพชรสีแดง" เนื่องจากทีมมีต้นกำเนิดมาจากบริษัท มิตซูบิชิ ซึ่งโลโก้ของบริษัทเป็นรูปเพชรสีแดง 3 เม็ด
อดีต สโมสรมีผู้เล่นทีมชาติไทยมาค้าแข้งอยู่ด้วยคือ เอกนิษฐ์ ปัญญา
 "ณ วันที่ 12 สิงหาคม 2024"
ผู้เล่นชุดปัจจุบัน.
<templatestyles src="Template:Football squad player/styles.css" />
เกียรติประวัติ.
ระดับประเทศ.
อุราวะ เรด ไดมอนด์ส (ยุคลีกอาชีพ)
<br>
มิตซูบิชิ (ก่อนยุคลีกอาชีพ)
สมเด็จพระราชินีเอ็มมาแห่งฮาวาย

สมเด็จพระราชินีเอ็มมาลานี คาลานีคาอูมาคาอามาโน คาเลเลโอนาลานี นาเออาแห่งฮาวาย  (2 มกราคม 1836 - 25 เมษายน 1885) เป็นพระอัครมเหสีในพระเจ้าคาเมฮาเมฮาที่ 4 แห่งฮาวาย และเป็นสมเด็จพระราชินีแห่งราชอาณาจักรฮาวาย ตั้งแต่ปี ค.ศ. 1856 ไปสู่การสวรรคตใน ค.ศ. 1863
ต้นพระชนม์ชีพ.
สมเด็จพระราชินีเอ็มมา เสด็จพระราชสมภพเมื่อวันที่ 2 มกราคม ค.ศ. 1836 ที่โฮโนลูลู ราชอาณาจักรฮาวาย ทรงเป็นธิดาในจอร์จ นาเอกับแฟนนี่ เคเคลาโอคาลานี พระบิดากับมารดาของพระองค์เป็นสมาชิกพระราชวงศ์ชั้นสูง พระองค์ทรงเป็นธิดาบุญธรรมของยัง รูกพระมาตุจฉาของพระองค์ และโทมัส รูกพระสวามี ตามราชประเพณีโบราณของฮาวาย
บิดาของสมเด็จพระราชินีเอ็มมา เป็นโอรสในคาฮูมานูกับคูคาเอเลอิ พระราชตระกูลทางบิดาจึงเป็นเชื้อสายของพระราชวงศ์ชั้นสูง พระองค์ทรงมีความเกี่ยวดองกับสมเด็จพระราชินีคิโอปูโอลานิพระอัครมเหสีในพระเจ้าคาเมฮาเมฮาที่ 1 แห่งฮาวาย
ทางมารดาของพระองค์ก็เป็นหลานสาวของจอห์น ยัง ที่ปรึกษาทางการทหารของพระเจ้าคาเมฮาเมฮาที่ 1 กับเจ้าหญิงคาโออานาเอฮาคูอาโทโอ
พระองค์ทรงเติบโตในคฤหาสนภายใต้การอุปภัมภ์ของครอบครัวรูก ต่อมาพระองค์ก็ทรงเข้าศึกษาที่โรงเรียนหลวง (ฮาวาย) ซึ่งก่อตั้งโดยมิชชันนารีอเมริกัน ทำให้พระองค์สนิทกับพระบรมวงศานุวงศ์ฮาวายหลายพระองค์ ในระหว่างที่พระองค์ทรงศึกษาอยู่พระองค์ก็โปรดการอ่านหนังสือมาก ทั้งพระองค์ยังมีพรสวรรค์ทางดนตรีมากมาย พระองค์ทรงเป็นนักร้อง นักเล่นเปียโน และนักเต้นที่เป็นที่รู้จักกันดี พระองค์ก็ยังมีฝีมือในการเป็นนักขี่ม้าได้อย่างดี
อภิเษกสมรสและครองราชย์.
สมเด็จพระราชินีเอ็มมา ทรงหมั้นกับพระเจ้าคาเมฮาเมฮาที่ 4 แห่งฮาวายพระมหากษัตริย์ฮาวาย ระหว่างพิธีหมั้นชาวฮาวายกล่าวว่าพระองค์ไม่เหมาะที่จะเป็นสมเด็จพระราชินีแห่งฮาวาย และเชื้อสายของพระองค์ไม่เหมาะที่จะเป็นคู่อภิเษกสมรสของพระเจ้าคาเมฮาเมฮาที่ 4 ทำให้พระองค์เสียใจอย่างมากและกษัตริย์ก็ทรงพิโรธอย่างยิ่ง ราชินีเอ็มมา ก็ประสูติพระโอรส ทรงพระนามว่า เจ้าชายอัลเบิร์ต คาเมฮาเมฮา
ในรัชสมัยของพระองค์และพระเจ้าคาเมฮาเมฮาที่ 4 ราชอาณาจักรฮาวายก็มีการพัฒนามากขึ้น พระองค์ทรงใส่ใจด้านการสาธารณสุขมาก พระองค์ทรงจัดตั้งโรงพยาบาลภายใต้การสนับสนุนของพระสวามี ในปี 1859 พระองค์ได้ทรงจัดตั้งโรงพยาบาลสมเด็จพระราชินีขึ้น เพื่อรักษาผู้ป่วยชาวฮาวาย โดยพระองค์ได้เสด็จออกเยี่ยมผู้ป่วยทุกวันในขณะที่เสด็จประทับอยู่ที่โฮโนลูลู ปัจจุบันโรงพยาบาลนี้ถูกเรียกว่าศูนย์การแพทย์สมเด็จพระราชินี
เมื่อตอนที่เจ้าชายอัลเบิร์ตเสด็จพระราชสมภพ แมรี่ อัลเลนภรรยาของหัวหน้าผู้พิพากษาของศาลฎีกาอลิชา อัลเลน ก็คลอดบุตรชายชื่อ เฟรเดอริก ออกมาในวันเดียวกัน ทำให้ทั้งสองเป็นเพื่อนเล่นกันในเวลาต่อมา ในปี 1862 สมเด็จพระราชินีนาถวิกตอเรียแห่งสหราชอาณาจักรก็ทรงรับเจ้าชายอัลเบิร์ตเป็นพระราชโอรสบุญธรรม และได้ส่งถ้วยเลินมาเป็นของรับขวัญ ก่อนที่ถ้วยจะมาถึงเจ้าชายล้มป่วยลงในเดือนสิงหาคมและสภาพแย่ลง เจ้าชายสิ้นพระชนม์เมื่อวันที่ 27 สิงหาคม 1862 และพระราชสวามีของพระองค์สวรรคตในปีต่อมา
สวรรคต.
สมเด็จพระราชินีเอ็มมาแห่งฮาวาย เสด็จสวรรคตเมื่อวันที่ 25 เมษายน ค.ศ. 1885 ขณะมีพระชนมายุ 49 พรรษา ตอนแรกจะทำพิธีพระบรมศพที่บ้านของพระองค์ แต่สุดท้ายก็ย้ายไปที่โบสถ์เนื่องจากที่บ้านไม่กว้างขวางพอ
พระบรมศพของพระองค์ได้รับการฝังเมื่อวันที่ 17 พฤษภาคม ค.ศ. 1885 ที่สุสานพระราชวงศ์ฮาวาย
อาร์จินีน

อาร์จินีน  เป็นกรดอะมิโน-α ถูกแยกออกมาครั้งแรกในปี 1886 แอล-ฟอร์ม เป็นหนึ่งใน 20 กรดอะมิโนที่พบมากที่สุดในธรรมชาติ อยู่ในระดับอณูพันธุศาสตร์ ในโครงสร้างของกรดเอ็มอาร์เอ็นเอ , CGU, CGC, CGA, CGG, AGA, และ AGG แฝดสามของฐานเบสหรือโคดอนโค้ดที่มีสำหรับอาร์จินีนในระหว่างการสังเคราะห์โปรตีน ในสัตว์เลี้ยงลูกด้วยนม, อาร์จินีน จัดเป็นกรดอะมิโนจำเป็น หรือเงื่อนไขเซไมเอสเซนเตียล ขึ้นอยู่กับขั้นตอนการพัฒนาและสถานะสุขภาพของแต่ละบุคคล
โดยทั่วไปคนส่วนใหญ่ไม่จำเป็นต้องใช้ผลิตภัณฑ์เสริมอาหารอาร์จินีน เพราะร่างกายมักจะสร้างเพียงพอ
กรดแอสปาร์ติก

กรดแอสปาร์ติก  ย่อว่า Asp หรือ D เป็นกรดอะมิโน-α ด้วยสูตรเคมี HOOCCH(NH2)CH2COOH คาร์บอไซเลต แอนไอออน, เกลือ หรือเอสเทอร์ของกรดแอสปาร์ติกที่เรียกว่า แอสปาร์เตต แอล-ไอโซเมอร์ ของแอสปาร์ติกเป็นหนึ่งในกรดอะมิโนโปรเตไอโนเกนิค 20 ตัว กล่าวคือ เป็นหน่วยการสร้างโปรตีน โคดอนของมันเป็น GAU และ GAC
การค้นพบ.
กรดแอสปาร์ติก ค้นพบครั้งแรกในปี 1827 โดย พริสสัน ที่ได้มาจากแอสปาราจีน ซึ่งแยกออกมาจากน้ำหน่อไม้ฝรั่งในปี 1806 โดยการต้มที่มีฐาน
บทบาทในการสังเคราะห์กรดอะมิโน.
กรดแอสปาร์ติก ไม่จำเป็นในสัตว์เลี้ยงลูกด้วยน้ำนม มีการผลิตจากออกซาโลแอคเตรต โดยการทรานส์อะมิเนชัน นอกจากนี้ยังสามารถสร้างขึ้นจากออร์ไนธีน และซิทรูลีน ในวัฏจักรยูเรีย ในพืชและจุลินทรีย์ แอสปาร์เตต เป็นสารตั้งต้นให้กรดอะมิโนหลาย ๆ อย่างรวมทั้งสี่ อย่างที่จำเป็นต่อมนุษย์ ไดแก่ เมธไอโอนิน ,ทรีโอนีน ,ไอโซลียูซีน และไลซีน แอสเปราจีน ได้มาจาก แอสปาร์เตต ผ่านการทรานส์อะมิเนชัน ไดแก่
-O2CCH(NH2)CH2CO2- + "G"C(O)NH3+ O2CCH(NH2)CH2CONH3+ + "G"C(O)O
คาเมโอกะ

คาเมโอกะ  เป็นนครในจังหวัดเกียวโต ประเทศญี่ปุ่น ตั้งอยู่ทางทิศเหนือของจังหวัดโอซากะ ทางทิศตะวันตกของนครเกียวโต สถาปนาขึ้นเมื่อวันที่ 1 มกราคม ค.ศ. 1955 มีขนาดพื้นที่ทั้งสิ้น 224.90 ตารางกิโลเมตร ณ วันที่ 1 ตุลาคม ค.ศ. 2015 คาเมโอกะมีประชากรประมาณ 89,479 คน 33,915 หลังคาเรือน และมีความหนาแน่นของประชากร 398 คนต่อตารางกิโลเมตร
ในอดีตคาเมโอกะมีฐานะเป็นชุมชนกสิกรรมที่สำคัญเพื่อป้อนให้กับนครเกียวโตมาเป็นเวลานานหลายศตวรรษ เช่น ข้าว เกาลัด ถั่วดำ เห็ดสน มันเทศ และผักกาดหัว นอกจากนี้ยังมีเนื้อสัตว์ เช่น เนื้อวัว ไก่ และปลาอายุ
ในอดีต คาเมโอกะมีชื่อเรียกว่า คาเมยามะ และมีสถานะเป็นเมืองหลวงของแคว้นทัมบะ คาเมยามะได้เปลี่ยนชื่อเป็นคาเมโอกะ เมื่อ ค.ศ. 1869
โจโย

โจโย  เป็นนครที่ตั้งอยู่ทางตอนใต้ของจังหวัดเกียวโต ประเทศญี่ปุ่น ตั้งอยู่เกือบกึ่งกลางระหว่างนครเกียวโตกับนครนาระ จัดตั้งเป็นเทศบาลเมืองเมื่อวันที่ 1 เมษายน ค.ศ. 1991 และยกฐานะเป็นเทศบาลนครเมื่อวันที่ 3 พฤษภาคม ค.ศ. 1972 มีขนาดพื้นที่ทั้งสิ้น 32.71 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 73,134 คน เป็นที่ตั้งของสถานที่สำคัญทางประวัติศาสตร์ คือ สุสานชิบางาฮาระ และศาลเจ้ามิโตะ
โจโยมีชื่อเสียงในการผลิตเส้นใยเงินและทองเพื่อใช้ทอเป็นกิโมโนและโอบิ โดยมีสัดส่วนถึง 60 เปอร์เซ็นต์ของด้ายเงินและทองที่ผลิตในญี่ปุ่น
ประชากร.
ตามข้อมูลการสำรวจสำมะโนประชากรของญี่ปุ่น จำนวนประชากรของโจโยลดลงในช่วงหลายทศวรรษที่ผ่านมา
กีฬา.
ในนครโจโยมีสนามซันงะทาวน์โจโย ซึ่งเป็นสนามฝึกซ้อมที่เป็นทางการของสโมสรฟุตบอลเกียวโต ซังงะ ซึ่งเป็นสมาชิกเจลีก การแข่งขันฟุตบอลลีกอาชีพของญี่ปุ่น 
ความสัมพันธ์ภายนอก.
โจโยมีเมืองพี่น้องดังนี้
เดอะวอยซ์ คิดส์ ไทยแลนด์ ซีซั่นที่ 1

เดอะวอยซ์ คิดส์ ไทยแลนด์  เป็นรายการประกวดร้องเพลงสำหรับเด็กอายุ 7–14 ปี ผลิตโดยทรู มิวสิก และโต๊ะกลมโทรทัศน์ ในเครือเวิร์คพอยท์ เอ็นเทอร์เทนเมนท์ โดยซื้อลิขสิทธิ์จากทัลปา มีเดีย กรุ๊ป ประเทศเนเธอร์แลนด์ เช่นเดียวกับเดอะวอยซ์ไทยแลนด์ โดยรูปแบบของเวทีในทุกๆ รอบในฤดูกาลนี้ใช้แม่แบบจาก The Voice of Holland ฤดูกาลที่ 4
ทีม.
<templatestyles src="Div col/styles.css"/>
#เปลี่ยนทาง – ชนะเลิศ
#เปลี่ยนทาง – รองชนะเลิศ
#เปลี่ยนทาง – ถูกคัดออกในรอบ Live Show (Top 6)
#เปลี่ยนทาง – ถูกคัดออกในรอบ Sing-Off (Top 15)
#เปลี่ยนทาง – ถูกคัดออกในรอบ Battle
"หมายเหตุ: ในฤดูกาลที่ 1 นั้นลำดับที่ 2 และ 3 ไม่ได้ถูกประกาศทางโทรทัศน์"
The Blind Auditions.
Episode 1: Blind Auditions, สัปดาห์ที่ 1.
ออกอากาศเมื่อวันที่ 27 เมษายน พ.ศ. 2556
โดยการเปิดตัวโค้ชทั้ง 3 ได้มีการขับร้องเพลงเมดเลย์ของ บอย โกสิยพงษ์
Episode 2: Blind Auditions, สัปดาห์ที่ 2.
ออกอากาศเมื่อวันที่ 4 พฤษภาคม พ.ศ. 2556
Episode 3: Blind Auditions, สัปดาห์ที่ 3.
ออกอากาศเมื่อวันที่ 11 พฤษภาคม พ.ศ. 2556
Episode 4: Blind Auditions, สัปดาห์ที่ 4.
ออกอากาศเมื่อวันที่ 18 พฤษภาคม พ.ศ. 2556
Episode 5: Blind Auditions, สัปดาห์ที่ 5.
ออกอากาศเมื่อวันที่ 25 พฤษภาคม พ.ศ. 2556
Episode 6-8: Battles & Sing Off, สัปดาห์ที่ 6-8.
ออกอากาศเมื่อวันที่ 1, 8, 15 มิถุนายน พ.ศ. 2556
ในรอบนี้โค้ชสามารถเลือกผู้ช่วยได้ และผู้ช่วยโค้ชจะได้ชมการ Battle ร่วมกับโค้ช โดยผู้ช่วยโค้ช มีดังนี้
Battle phase.
ในรอบนี้ ผู้เข้าแข่งขันจะถูกแบ่งออกเป็น 5 ทีมๆ ละ 3 คน ทำการร้องเพลงเดียวกันบนเวทีและจะเข้ารอบ 1 คนโดยการเลือกของโค้ชและคัดออก 2 คน
#เปลี่ยนทาง – เข้ารอบ
#เปลี่ยนทาง – ถูกคัดออก
Sing-Off.
ในรอบนี้ผู้เข้าแข่งขันที่ผ่านรอบ Battle phase มาทั้งหมดทีมละ 5 คนจะต้องร้องเพลงที่ร้องในรอบ Blind Auditions โดยจะถูกคัดออก 3 คนและเลือกเข้ารอบโดยโค้ช 2 คน
#เปลี่ยนทาง – เข้ารอบ
#เปลี่ยนทาง – ถูกคัดออก
Episode 9 : Final Live Show, สัปดาห์ที่ 9.
ออกอากาศเมื่อวันที่ 22 มิถุนายน พ.ศ. 2556
Final Live Show.
Semi-final.
 รอบนี้จะคัดผู้เข้าแข่งขันให้เหลือทีมละ1คนไปแข่งรอบต่อไปโดยใช้คะแนนโหวตจากทางบ้าน
 #เปลี่ยนทาง – คะแนนโหวตสูงสุด 
 #เปลี่ยนทาง – ได้รับเลือกจากโค้ช
#เปลี่ยนทาง – ถูกคัดออกในรอบ Live Show 
#เปลี่ยนทาง – ถูกคัดออกในรอบ Sing-Off
คารีน่า เคร้าเซอ

คารีน่า เคร้าเซอ (เกิดวันที่ 11 กุมภาพันธ์ พ.ศ. 2532; ชื่อเล่น: น่า) เป็นนักกีฬาวอลเลย์บอลชาวไทย ซึ่งมีส่วนสำคัญร่วมกับทีมซัยโจเด็นกิ-นครนนทบุรี ในการครองแชมป์วอลเลย์บอลหญิงไทยแลนด์ลีก 2011-12 ตลอดจนได้รับการทาบทามจากเกียรติพงษ์ รัชตเกรียงไกร หรือโค้ชอ๊อต ให้เข้าร่วมทีมวอลเลย์บอลหญิงทีมชาติไทย
เธอเป็นที่รู้จักของผู้ติดตามวงการวอลเลย์บอลในประเทศไทยอย่างต่อเนื่อง และได้รับการเรียกตัวเข้าร่วมวอลเลย์บอลหญิงทีมชาติไทยในการแข่งวอลเลย์บอลหญิงเนชันส์ลีก 2021 ที่รีมีนี ประเทศอิตาลี
ประวัติ.
คารีน่า เคร้าเซอ ทำหน้าที่ในตำแหน่งบอลเร็ว และเป็นผู้นำทีมสู่การแข่งขันกีฬามหาวิทยาลัยชิงแชมป์อาเซียน ที่จัดขึ้น ณ ประเทศลาว นอกจากนี้ เธอยังเป็นผู้มีส่วนสำคัญ เมื่อครั้งที่เล่นให้แก่สโมสรวอลเลย์บอล ซัยโจเด็นกิ-นครนนทบุรี ในการแข่งขันวอลเลย์บอลไทยแลนด์ลีก 2013 ซึ่งทีมของเธอได้เป็นที่ 1 ของตาราง โดยลงสนาม 6 นัด ชนะ 5 แพ้ 1 รวมถึงเธอยังได้รับการจัดให้เป็นนักวอลเลย์บอลที่มีผู้ติดตาม และได้รับการกล่าวถึงมากที่สุดของการแข่งวอลเลย์บอลไทยแลนด์ลีก
ใน พ.ศ. 2556 คารีน่าได้รับการทาบทามจากสโมสรโปปซิโว โปลวาน ซึ่งเป็นทีมในลีกอาชีพของประเทศอินโดนีเซีย ด้วยค่าจ้างเดือนละ 1 แสนบาทเป็นระยะเวลา 3 เดือน
พระนางคำอุ่น

พระอัครมเหสีคำอุ่น ("พระอัคระมะเหสีคำอุ่น",) (15 กรกฎาคม พ.ศ. 2428 - 5 มิถุนายน พ.ศ. 2458) เสด็จพระราชสมภพเมื่อ 15 กรกฎาคม พ.ศ. 2428 พระองค์ทรงราชาภิเษกสมรสกับพระบาทสมเด็จพระเจ้าศรีสว่างวงศ์ ทรงเป็นสมเด็จพระบรมราชชนนี ในพระบาทสมเด็จพระเจ้าศรีสว่างวัฒนา พระองค์เสด็จสวรรคต ณ พระราชวังหลวงพระบาง สิริพระชนมายุ 30 พรรษา
อลาหาบาด

อลาหาบาด (Allahabad;) หรือชื่อทางการ ประยาคราช (Prayagraj) เป็นเมืองใหญ่เมืองหนึ่งในรัฐอุตตรประเทศ และมีความสำคัญทางศาสนาฮินดูเพราะเป็นจุดที่แม่น้ำศักดิ์สิทธิ์ทั้งสามสายคือ แม่น้ำคงคา แม่น้ำยมุนา และแม่น้ำสรัสวดีมาบรรจบกันซึ่งเรียกว่าจุฬาตรีคูณ
แต่เดิมเมืองนี้ชื่อเมืองประยาค พบศิลาจารึกสมัยพระเจ้าอโศกมหาราชเกี่ยวกับคำสอนทางพุทธศาสนา ในสมัยพระเจ้าสมุทรคุปต์ได้บันทึกเพิ่มเติมในด้านที่ว่างอยู่เกี่ยวกับการขยายอำนาจของพระองค์ ต่อมาใน พ.ศ. 2127 พระเจ้าอักบาร์มหาราชแห่งราชวงศ์โมกุลเปลี่ยนชื่อเมืองนี้เป็นอลาหาบาด แปลว่าเมืองแห่งอัลลอฮ์ เมืองนี้ยังเป็นศูนย์กลางทางการค้าที่สำคัญของอินเดียด้วย โดยเฉพาะหลังจากเหตุการณ์กบฏซีปอย พ.ศ. 2400 – 2401 และได้เลื่อนขึ้นเป็นเมืองหลวงของยูไนเต็ดโพรวินซ์หรือรัฐอุตรประเทศในปัจจุบัน
ต่อมา ใน พ.ศ. 2430 ได้จัดตั้งมหาวิทยาลัยอลาหาบาด ทำให้เมืองนี้มีความสำคัญทางการศึกษา ความสำคัญทางการเมืองและการค้าลดลงเมื่อย้ายเมืองหลวงของแคว้นจากอลาหาบาดไปยังเมืองลักเนา คงเหลือแต่ความสำคัญทางด้านการศึกษาและศาสนา โดยเฉพาะในเทศกาลมาฆเมลา จะมีผู้มาแสวงบุญที่จุฬาตรีคูณจำนวนมาก
คาลส์รูเออ

คาลส์รูเออ ([ˈkaʁlsˌʁuːə]) เป็นเมืองในรัฐบาเดิน-เวือร์ทเทิมแบร์ค ตั้งอยู่ทางทิศตะวันตกเฉียงใต้ของประเทศเยอรมนี ใกล้ชายแดนประเทศฝรั่งเศส เมืองตั้งอยู่ริมฝั่งแม่น้ำไรน์ เมืองตั้งขึ้นเมื่อ ค.ศ. 1715 โดยคาร์ลที่ 3 วิลเฮ็ล์ม มาร์เกรฟแห่งบาเดิน-ดัวร์ลัค เป็นศูนย์วิจัยทางด้านนิวเคลียร์นับแต่ ค.ศ. 1956 เป็นต้นมา
ใน ค.ศ. 2019 ทางยูเนสโกประกาศนำคาลส์รูเออเข้าไปในฐานะ "นครศิลปะสื่อ" ของเครือข่าย "นครสร้างสรรค์"
เจ้าสุวรรณภูมา

เจ้าสุวรรณภูมา ("สุวันนะพูมา"; 7 ตุลาคม 1901 — 10 มกราคม 1984) หรือ เจ้าคำแพง เป็นนายกรัฐมนตรีแห่งพระราชอาณาจักรลาวหลายสมัย 1951 - 1954, 1956 - 1958, 1960 และ 1962 - 1975 และเป็นนายกรัฐมนตรีคนสุดท้ายของราชอาณาจักรลาว
ประวัติ.
เสด็จเจ้าสุวรรณภูมา ทรงเป็นพระโอรสของเจ้ามหาอุปราชบุญคง โดยประสูติแต่เจ้าทองสี ทรงเป็นพระอนุชาร่วมพระบิดาพระมารดากับเจ้าเพชรราช รัตนวงศา และเป็นพระเชษฐาต่างมารดากับเจ้าสุภานุวงศ์ พระองค์ได้รับการศึกษาจากภาษาฝรั่งเศสที่ฮานอย และจบปริญญาสาขา สถาปัตยกรรม และ วิศวกรรม พระองค์กลับมาประทับที่ลาวในปี 1931 และแต่งงานกับอาลีน แกลร์ อาลาร์ (Aline Claire Allard) ลูกครึ่งลาวฝรั่งเศส
นายกรัฐมนตรี.
ในปี 1951 เสด็จเจ้าสุวรรณภูมา ได้ดำรงตำแหน่งนายกรัฐมนตรีสมัยแรก จากพรรคแนวชาติก้าวหน้า จากการชนะการเลือกตั้ง พระองค์เป็นนายกรัฐมนตรีจนถึง 1954 โดยที่กะต่าย โดนสะโสลิด ชนะการเลือกตั้ง และเป็นนายกรัฐมนตรีแทน
หลังการเลือกตั้งในเดือนธันวาคมปี 1955 เสด็จเจ้าสุวรรณภูมาก็ได้ดำรงตำแหน่งนายกรัฐมนตรีอีกครั้ง แต่ในช่วงหลังเพื่อขบวนการคอมมิวนิสต์ลาวเติบโตขึ้น ทำให้รัฐบาลของพระองค์เริ่มระส่ำระส่าย แต่ด้วยนโยบายนิยมเป็นกลางของพระองค์ เจ้าสุวรรณภูมาจัดตั้งรัฐบาลประสมกับขบวนการคอมมิวนิสต์ลาว ที่มีเจ้าสุภานุวงศ์ และไกสอน พมวิหานเป็นผู้นำ 
ในมิถุนายน 1958 เจ้าสุวรรณภูมา ถูกฝ่ายขวาบีบบังคับให้ลาออก และมีความพยายามที่จะจัดตั้งรัฐบาลประสมขึ้นอีกครั้ง ในปี 1962 แต่ก็อยู่ได้เพียงช่วงระยะเวลาสั้นๆ เนื่องจากเกิดเหตุสงครามกลางเมืองขึ้นมาก่อน รัฐบาลประสมจึงมีเพียงฝ่ายเป็นกลางและฝ่ายขวา สู้รบกับฝ่ายซ้ายคอมมิวนิสต์
21 กุมภาพันธ์ 1973 รัฐบาลเสด็จเจ้าสุวรรณภูมาลงนามร่วมกับแนวลาวรักชาติ หรือฝ่ายประเทดลาวคอมมิวนิสต์ ในสัญญาเวียงจันทน์ โดยมีการจัดตั้งรัฐบาลประสมชั่วคราว เสด็จเจ้าสุวรรณภูมาเป็นนายกรัฐมนตรี และคณะมนตรีประสมการเมืองแห่งชาติ มีเจ้าสุภานุวงศ์เป็นประธาน
1 ธันวาคม 1975 ภายหลังที่ฝ่ายปะเทดลาวคอมมิวนิสต์สามารถยึดอำนาจการปกครองในทั่วประเทศสำเร็จเรียบร้อยแล้ว ได้มีกองประชุมผู้แทนประชาชนทั่วประเทศ เสด็จเจ้าสุวรรณภูมาประกาศยุบเลิกรัฐบาลประสมชั่วคราว และคณะมนตรีประสมการเมืองแห่งชาติ ในวันถัดมา วันที่ 2 ธันวาคม 1975 กองประชุมผู้แทนประชาชนทั่วประเทศมีมติลบล้างระบอบการปากครองเดิมราชาธิปไตยและประชาธิปไตย สถาปนาสาธารณรัฐประชาธิปไตยประชาชนลาวขึ้นแทน ทั้งนี้ ได้แต่งตั้งให้เจ้าสุวรรณภูมาเป็นที่ปรึกษารัฐบาลสาธารณรัฐประชาธิปไตยประชาชนลาว พระองค์อยู่ในตำแหน่งนี้จนสิ้นพระชนม์ในปี 1984
ครอบครัว.
เจ้าสุวรรณภูมาทรงเสกสมรสกับหม่อมอาลีน แกลร์ อาลาร์ (Aline Claire Allard) นักการทูตหญิงลูกครึ่งชาวลาว-ฝรั่งเศส (หย่าร้างเมื่อ ค.ศ. 1969) มีพระโอรสและพระธิดารวม 4 องค์ ซึ่งหนึ่งในจำนวนนี้คือ เจ้ามังคละ สุวรรณภูมา นักเคลื่อนไหวทางการเมืองของรัฐบาลราชอาณาจักรลาวพลัดถิ่น ผู้เขียนหนังสือ "Laos: Autopsie d'une monarchie assassinée" ซึ่งต่อมาได้รับการแปลเป็นภาษาไทยภายใต้ชื่อ "เบื้องหลังเหตุการณ์ล้มล้างราชวงศ์ลาว จากความทรงจำของเจ้ามังคลา สุวรรณภูมา"
รอยรักหักเหลี่ยมตะวัน (ละครโทรทัศน์)

รอยรักหักเหลี่ยมตะวัน เป็นละครโทรทัศน์ไทยแนวชีวิต ประโลมโลก โลดโผน รัก ปี 2557 ดัดแปลงจากนวนิยายชื่อเดียวกันของณารา เป็นละครลำดับแรกในชุดไรซิงซัน จากการกำกับของ หนุ่ม กฤษณ์ ศุกระมงคล นำแสดงโดย มาริโอ้ เมาเร่อ และณฐพร เตมีรักษ์ ออกอากาศทางช่อง 3 เอชดี ออกอากาศทุกวันพุธถึงพฤหัสบดี เวลา 20.15–22.45 น. (เวลามาตรฐานไทย) ระหว่างวันที่ 16 กรกฎาคม ถึง 20 สิงหาคม 2557 โดยละครเรื่องนี้นับเป็นละครเรื่องที่ 2 ที่มาริโอ้และณฐพรแสดงคู่กันต่อจากละครเรื่องเพลิงทระนง เมื่อปี 2554 ซึ่งเป็นละครเรื่องแรกของมาริโอ้หลังจากเซ็นสัญญากับทางช่อง 3
หลวงพ่อสงฆ์ จนฺทสโร

ประวัติ.
หลวงพ่อสงฆ์ จนฺทสโร ท่านมีนามเดิมว่า สง เกิดเมื่อวันที่ 30 เมษายน พ.ศ. 2432 ณ บ้านหนองหลวง จังหวัดชุมพร บิดาของท่านคือ นายแดง มารดาชื่อ นางนุ้ย สกุล ถึงเสียบญวณ มีอาชีพทำเกษตรกรรม ต่อมาเมื่ออายุ 18 ปี ท่านได้เข้าบรรพชาเป็นสามเณร ณ วัดสวี วัดใกล้บ้าน บวชได้ไม่นานท่านก็ลาสิกขาบทออกมาช่วยบิดามารดาทำนาเกษตรกรรมต่อไป จนกระทั่งในปีพ.ศ. 2452 ขณะที่ท่านมีอายุครบ 20 ปี ท่านได้เข้าอุปสมบทเป็นพระภิกษุ และได้รับความเมตตาจาก หลวงพ่อชื่น เป็นพระอุปัชฌาย์ได้ให้ฉายาว่า จนฺทสโร ภายหลังการอุปสมบท ท่านก็ได้ศึกษาหาความรู้เพิ่มเติมในเรื่องพระธรรมวินัย และได้รู้เกี่ยวกับเรื่องชีวิตเพศพรหมจรรย์ พอสำเร็จแล้ว ท่านก็ได้เริ่มศึกษาสนใจเรื่องการนั่งวิปัสนนากรรมฐาน หลวงพ่อท่านได้กราบลาพระอาจารย์เพื่อออกเดินทางธุดงค์ไปหาพระอาจารย์ที่เชี่ยวชาญทางด้านนี้ หลวงพ่อท่านก็ต้องพบเจอกับป่าไพร และในป่านี้ก็อันตรายมาก แต่ท่านก็มีความอดทน สุดท้ายท่านก็รอดพ้นอุปสรรคทั้งหมดได้ ต่อมาหลวงพ่อท่านได้พบเจอพระอาจารย์รอด วัดโต๊ะแซ หรือตอแซ ซึ่งเป็นพระอาจารย์ที่ทรงมีสมาบัติสูงรูปหนึ่ง ท่านได้ไปฝากตัวเป็นศิษย์กับท่าน และอยู่ปฏิบัติพระกรรมฐาน และสามารถเดินธุดงค์กรรมฐานได้อีกด้วย ด้วยความเพียรพยายาม ท่านก็เดินธุดงค์ไปยังถ้ำ ป่าช้า จงมีประสบการณ์ หลวงปู่ท่านมีประสบการณ์ในการถ่ายทอดความรู้ให้กับลูกศิษย์ลูกหาสายวัดเขาอ้อ หลวงพ่อท่านได้เห็นวัฎสงสาร และเบื่อชีวิตการที่ต้องอยู่ในป่าแบบนี้ ท่านจึงได้ปฏิบัติธรรมกรรมฐาน บำเพ็ญเพียร เดินจงกรม หรือทำสมาธิเพื่อทำให้จิตใจสงบลง เวลาท่านเดินจงกรม ท่านก็กำหนดสติที่มีอยู่ในการกำหนดว่าเรากำลังทำอะไรอยู่ เมื่อรู้ซึ้งในพระธรรมะแล้ว หลวงพ่อท่านก็นำธรรมะนั้นมาสอนขัดเกลาจิตใจตนเอง และพยายามที่จะหาทางดับทุกข์กิเลสในใจของมนุษย์ ท่านได้เริมทรมานกิเลสในใจของท่านเป็นเวลา 7 ปี ทำให้จิตใจท่านสะอาดบริสุทธิ์ แต่สภาพร่างกายของท่าน ทั้งสบง จีวร ฯลฯ ล้วนขาด หรือตัวท่านเหมือนฤๅษีชีไพร ต่อมาชาวบ้านเดินทางตามเสียงนกมาเจอท่าน และนิมนต์ท่านให้มาอยู่ ณ วัดร้างแห่งหนึ่ง ต่อมาท่านได้ออกจาริกจากป่า มายังวัดร้าง มาจำพรรษาพร้อมกับสร้างบูรณะปฏิสังขรณ์วัด จนเจริญรุ่งเรือง และได้รับการขนานนามว่า วัดเจ้าฟ้าศาลาลอย ในชีวิตของหลวงพ่อท่าน ก็ได้พบเจอเหตุการณ์ต่าง ๆ ซึ่งแสดงถึงความไม่แน่ไม่นอน และได้สอนให้คนทำแต่ความดี ละเว้นความชั่ว ท่านได้มาจำวัดเจ้าฟ้าศาลาลอยตั้งแต่ปี พ.ศ. 2462 ท่านได้ปฏิบัติกิจของสงฆ์อย่างเคร่งครัด และเป็นพระผู้ปฏิบัติดี ปฏิบัติชอบ และมักจะมีชาวบ้าน ญาติโยมมาขอพร หรือขอความช่วยเหลือจากท่าน ต่อมาสังขารก็ไม่เที่ยง ในวันที่ 2 สิงหาคม พ.ศ. 2526 ท่านได้มีสายน้ำเกลือติดอยู่ที่แขนท่าน และท่านก็นอนสลบไปพักหนึ่ง ต่อมาลูกศิษย์ได้เห็นท่านนิ่งไป จึงขึ้นมาดูอาการ ปรากฏว่า ท่านได้ถึงแก่มรณภาพแล้วด้วยอาการสงบ รวมสิริอายุได้ 94 ปี 74 พรรษา รวมระยะเวลาในการดำรงตำแหน่งเจ้าอาวาสนานถึง 64 ปี มีกำหนดพิธีบำเพ็ญกุศลศพในระหว่างวันที่ 2 - 16 สิงหาคม พ.ศ. 2526 ปิดศพวันที่ 15 สิงหาคม พ.ศ. 2526
ปัตตาเวีย (พืช)

ปัตตาเวีย (ชื่อวิทยาศาสตร์: "Jatropha integerrima") เป็นพืชในวงศ์ Euphorbiaceae เป็นไม้พุ่ม ทรงพุ่มค่อนข้างสูงโปร่ง เปลือกสีเปลือกต้นสีน้ำตาลเทา กิ่งอ่อนสีน้ำตาลแดง มีจุดหายใจสีน้ำตาลประทั่วไปที่ลำต้นและกิ่ง แตกกิ่งก้านมากและมักโค้งลงสู่พื้นดิน การเกาะติดของใบบนกิ่งแบบเวียน ก้านใบยาว ใบเดี่ยวทรงรีถึงรีแกมไข่กลับ ปลายใบแหลมเรียวยาวคล้ายหาง โคนใบมน ขอบใบเรียบ ผิวใบด้านบนสีเขียวเข้ม ผิวใบด้านล่างสีเขียวอมแดง ปลายใบโค้งมนมีติ่งหาง โคนใบสอบเรียวมีหนามอ่อนเกาะติดอยู่ประมาณ 4-6 อัน ดอกสีแดง ชมพู ชมพูม่วง ออกเป็นช่อแบบช่อกระจุกตามซอกใบที่ปลายกิ่ง โคนกลีบดอกเชื่อมติดกัน ปลายแยกเป็น 5 แฉก ดอกออกเป็นช่อที่บริเวณปลายกิ่ง ก้านช่อยาว ดอกทยอยบาน ผลรูปไข่ มีสามพู เมื่อสุกสีแดงสด เมื่อแก่แห้งแล้วแตกดีดเมล็ดออกจากผล เมล็ดขนาดเล็กสีน้ำตาล
ปัตตาเวียเป็นพืชมีพิษ ยางเมื่อถูกผิวหนังทำให้บวมแดง เป็นแผลพุพอง เข้าตาทำให้ตาบอด ผลถ้ารับประทานเข้าไปทำให้อาเจียน ถ่ายเป็นเลือด นิยมใช้เป็นไม้ประดับในพื้นที่ได้รับแสงแดดตลอดทั้งวัน หรือได้รับแสงเต็มที่ไม่น้อยกว่า 6 ชั่วโมงต่อวัน ขยายพันธุ์ด้วยการปักชำกิ่ง ตอนกิ่ง และการเพาะเมล็ด
เปเอสเฟ ไอนด์โฮเฟิน

สโมสรกีฬาฟิลิปส์  หรือเรียกแบบย่อว่า เปเอสเฟ  และรู้จักกันในระดับนานาชาติในชื่อ เปเอสเฟ ไอนด์โฮเฟิน  เป็นสโมสรฟุตบอลมืออาชีพจากเมืองไอนด์โฮเฟิน ประเทศเนเธอร์แลนด์ ปัจจุบันเล่นอยู่ในลีกเอเรอดีวีซี ลีกฟุตบอลสูงสุดของเนเธอร์แลนด์
ปัจจุบันใช้สนามฟีลิปส์สตาดีโยน เป็นสนามเหย้า มีความจุทั้งหมด 35,000 ที่นั่ง
สโมสรเคยคว้าแชมป์เอเรอดีวีซี ได้ 26 สมัย, ดัตช์คัพ 9 สมัย, ยูฟ่าแชมเปียนส์ลีก 1 สมัย, ยูฟ่ายูโรปาลีก 1 สมัย
อดีตมีนักฟุตบอลชาวไทยร่วมทำหน้าที่กับสโมสรแห่งนี้ด้วยคือ จอฟฟรี่ย์ พรหมมายนต์
ผู้เล่น.
ผู้เล่นชุดปัจจุบัน.
<templatestyles src="Template:Football squad player/styles.css" />
พิสุทธิ์ นิมมานเหมินท์

นายพิสุทธิ์ นิมมานเหมินท์ เป็นอดีตผู้ว่าการธนาคารแห่งประเทศไทย ในระหว่างปี พ.ศ. 2514 ถึงปี พ.ศ. 2518
ประวัติ.
นายพิสุทธิ์ เป็นบุตรของนายกี และ นางกิมฮ้อ นิมมานเหมินท์ เกิดเมื่อวันที่ 23 พฤษภาคม พ.ศ. 2458 ที่ตำบลช้างม่อย อำเภอเมือง จังหวัดเชียงใหม่ มีพี่น้องร่วมบิดามารดา 6 คนโดยหนึ่งในนั้นคือนายไกรศรี นิมมานเหมินท์ ผู้ซึ่งเป็นบิดาของนายธารินทร์ นิมมานเหมินท์
นายพิสุทธิ์ นิมมานเหมินท์ สมรสกับหม่อมราชวงศ์พันธุ์ชมพูนุท ทองแถม เมื่อ พ.ศ. 2486 มีบุตรธิดา 3 คน คือ 
พิสุทธิ์ นิมมานเหมินท์ ถึงแก่อนิจกรรมเมื่อวันที่ 24 มิถุนายน พ.ศ. 2528
การทำงาน.
นายพิสุทธิ์ เริ่มรับราชการในสังกัดกระทรวงการคลัง ต่อมาได้มีการจัดตั้งสำนักงานธนาคารชาติไทยขึ้น ในปี พ.ศ. 2483 จึงได้โอนย้ายมารับตำแหน่งหัวหน้ากองเงินกู้ และได้รับแต่งตั้งเป็นผู้ว่าการธนาคารแห่งประเทศไทย ในระหว่างปี พ.ศ. 2514 ถึงปี พ.ศ. 2518
สรัลธร คล้ายอุดม

สรัลธร คล้ายอุดม (เกิด 12 มีนาคม พ.ศ. 2535) ชื่อเล่น มีน เป็นนักแสดงและนางแบบชาวไทย เริ่มต้นเข้าวงการด้วยการถ่ายแบบนิตยสารวัยรุ่น ต่อจากนั้นก็มีผลงานถ่ายมิวสิควิดีโอมากมาย 
ประวัติ.
สรัลธร คล้ายอุดม มีชื่อเดิมว่า อภิษฐา คล้ายอุดม มีชื่อเล่นว่า มีน เกิดเมื่อวันที่ 12 มีนาคม พ.ศ. 2535 จบการศึกษาระดับมัธยมที่โรงเรียนสวนกุหลาบวิทยาลัยนนทบุรี และอุดมศึกษา มหาวิทยาลัยเกษตรศาสตร์ คณะบริหารธุรกิจ สาขาการตลาด
ก้าวแรกในเส้นทางบันเทิงนั้น สรัลธรบอกว่าเธอก็เหมือนหญิงสาววัยรุ่นทั่วไป ที่เริ่มต้นเข้าวงการด้วยการถ่ายแบบนิตยสารวัยรุ่น ต่อจากนั้นก็มีผลงานถ่ายมิวสิควิดีโอมากมาย อาทิ เพลง Together ของ บอย Peacemaker, เพลง เสียงที่เปลี่ยน ของ เบล นันทิตา และเพลง หนึ่งคำถามสองคำตอบ ของ ชิน ชินวุฒ ซึ่งแต่ละเพลงนั้นค่อนข้างดังพอสมควร เธอจึงกลายเป็นที่จดจำของแฟน ๆ ได้บ้าง 
หลังจากนั้นเธอก็มีโอกาสได้เล่นภาพยนตร์เรื่อง รักจัดหนัก ซึ่งในเรื่องนี้เธอได้เล่นเพียงตัวประกอบเท่านั้น บทบาทไม่เด่นสักเท่าไรนัก แต่เธอก็ได้ประสบการณ์หลาย ๆ อย่างจากภาพยนตร์เรื่องนี้ นอกจากนี้ยังมีผลงานภาพยนตร์เรื่อง Yes or No 2 รักไม่รัก อย่ากั๊กเลย อีกด้วย
เฮกซอล

เฮกซอล  เป็นชื่อสำหรับเกลือต่าง ๆ ของสารประกอบโคออร์ดิเนชันที่มีความสำคัญทางประวัติศาสตร์ เกลือเป็นครั้งแรกที่ไม่สังเคราะห์คาร์บอนที่มีส่วนผสมของสารไครัล ซอลท์ซัลเฟตมีสูตร {[Co(NH3)4(OH)2]3Co}(SO4)3
สมเด็จพระราชินีมักซิมาแห่งเนเธอร์แลนด์

สมเด็จพระราชินีมักซิมาแห่งเนเธอร์แลนด์ (พระนามเดิม: มักซิมา ซอร์เรกิเอตา; พระราชสมภพ 17 พฤษภาคม พ.ศ. 2514) เป็นพระอัครมเหสีใน สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ และเป็นสมเด็จพระราชินีพระองค์ปัจจุบันแห่ง ราชอาณาจักรเนเธอร์แลนด์
พระราชประวัติ.
สมเด็จพระราชินีมักซิมาเสด็จพระราชสมภพเมื่อวันที่ 17 พฤษภาคม พ.ศ. 2514 ที่กรุงบัวโนสไอเรส ประเทศอาร์เจนตินา ทรงเป็นธิดาในฆอร์เฆ ซอร์เรกิเอตา รมว.เกษตรในสมัยเผด็จการทหารของฮอร์เก้ วิเดลา กับมาริอา เดล การ์เมน เซร์รูติ การ์ริการ์ต ภรรยาคนที่สอง พระองค์ทรงมีพี่ชายสองคน พี่สาวและน้องสาวต่างมารดาสามคน
อภิเษกสมรส.
มักซิมา ซอร์เรกิเอตา ได้เข้าอภิเษกสมรสกับเจ้าชายวิลเลิม-อเล็กซานเดอร์ เจ้าชายแห่งออเรนจ์ เมื่อวันที่ 2 กุมภาพันธ์ พ.ศ. 2545
หลังการอภิเษกสมรส เธอ ได้รับพระอิสริยยศ เจ้าหญิงแห่งออเรนจ์ ซึ่งพระอิสริยยศดังกล่าว เทียบเท่ากับ มกุฎราชกุมารี มีพระราชธิดาร่วมกัน 3 พระองค์คือ 
สมเด็จพระราชินีแห่งเนเธอร์แลนด์.
เมื่อวันที่ 30 เมษายน พ.ศ. 2556 สมเด็จพระราชินีนาถเบียทริกซ์แห่งเนเธอร์แลนด์ ทรงประกาศว่า พระองค์จะสละราชสมบัติให้พระราชโอรสพระองค์โต นั้นคือ เจ้าชายวิลเลิม-อเล็กซานเดอร์ เจ้าชายแห่งออเรนจ์ เสด็จขึ้นครองราชย์ ทำให้พระองค์กลายเป็นสมเด็จพระราชาธิบดีพระองค์แรกในรอบ 120 ปี หลังการเสด็จขึ้นครองราชย์ของพระราชสวามี พระองค์จึงดำรงพระอิสริยยศ สมเด็จพระราชินีแห่งเนเธอร์แลนด์ ซึ่งพระองค์กลายเป็นสมเด็จพระราชินี (พระอัครมเหสี) พระองค์แรกในรอบ 120 ปี เช่นเดียวกัน
เพนตาเอมีน(ไดไนโตรเจน)รูทีเนียม(II) คลอไรด์

เพนตาเอมีน(ไดไนโตรเจน)รูทีเนียม(II) คลอไรด์  เป็นสารประกอบอนินทรีย์ที่มีสูตร [Ru(NH3)5(N2)]Cl2 เป็นของแข็งสีขาวโดยประมาณ แต่เป็นสารละลายที่มีสีเหลือง สารเชิงซ้อนประจุบวกมีความสำคัญเก่าแก่เป็นสารประกอบแรกที่มี N2 ผูกพันไปยังใจกลางโลหะ [Ru(NH3)5(N2)2+ ปรากฏโครงสร้างแปดด้านที่มีสัดส่วน C4v
ทอมัส โวลซีย์

ทอมัส โวลซีย์  (มีนาคม ค.ศ. 1473 - 29 พฤศจิกายน ค.ศ. 1530) เป็นนักการเมืองชาวอังกฤษและพระคาร์ดินัลแห่งคริสตจักรโรมันคาทอลิก เมื่อเจ้าชายเฮนรีขึ้นครองราชย์เป็นพระมหากษัตริย์อังกฤษในปี ค.ศ. 1509 วอลเซย์ก็ได้เป็นอนุศาสนาจารย์ส่วนพระองค์
ในคริสตจักรแห่งอังกฤษ เขาได้ดำรงตำแหน่งอาร์ชบิชอปแห่งยอร์ก ซึ่งเป็นตำแหน่งสำคัญที่สุดเป็นอันดับสองในคริสตจักรแห่งอังกฤษ และจากนั้นได้สมณศักดิ์เป็นพระคาร์ดินัลในปี ค.ศ. 1515 ทำให้เขามีบทบาทสำคัญมากขึ้น สูงกว่าแม้แต่อาร์ชบิชอปแห่งแคนเทอร์เบอรี
คาร์มิน

คาร์มิน  เป็นศิลปินดูโอป็อปชาวอเมริกัน โดยมีสมาชิกคือ เอมี เฮย์เดอมัน  เกิดเมื่อวันที่ 29 เมษายน พ.ศ. 2529 และ นิก หลุยส์ นูนาน  เกิดเมื่อวันที่ 27 เมษายน พ.ศ. 2529 โดยเพลง "โบรเกนเฮิร์ต" ของพวกเขาติดอันดับ 1 ใน 20 ของสหรัฐอเมริกา และ 1 ใน 10 ของประเทศออสเตรเลีย, ประเทศนิวซีแลนด์ และสหราชอาณาจักร รวมไปถึงเพล "เฮลโล" ที่เป็นอันดับ 1 ของบิลบอร์ดแดนซ์ ในสหรัฐอเมริกา
มายฟาเธอส์ดรากอน

มังกรของพ่อ  เป็นบันเทิงคดีเด็กโดยรูธ สไตลส์ แกนเน็ตต์ ผู้วาดภาพปกและภาพขาวดำประกอบในเล่มคือ รูธ คริสมัน แกนเน็ตต์ บทประพันธ์นี้มีเนื้อเรื่องเกี่ยวกับเด็กคนหนึ่งที่หนีไปยังเกาะดงดิบเพื่อช่วยลูกมังกรตัวหนึ่ง และได้รับรางวัล Newbery Honor Book และ ALA Notable Book "มังกรของพ่อ" เป็นหนังสือเล่มแรกของไตรภาค ภาคต่ออีก 2 เล่ม ได้แก่ "เอลเมอร์แอนด์เดอะดรากอน" ("Elmer and the Dragon") และ "เดอะดรากอนส์ออฟบลูแลนด์" ("The Dragons of Blueland") ได้รับการสร้างเป็นภาพยนตร์อะนิเมะในญี่ปุ่น ชื่อ "เอะรุมา โนะ โบเก็ง มาย ฟาซาซุ โดะระกง" (Erumā no Bōken Mai Fāzāsu Doragon; "Elmer's Adventures: My Father's Dragon")
รางวัล การเสนอชื่อ และการตอบรับ.
"มังกรของพ่อ" ได้รับการยอมรับในด้านคุณค่าเชิงวรรณกรรมจากหลายสถาบัน โดยได้รับรางวัล Newbery Honor Book ในการประกาศรางวัลวรรณกรรม Newbery Medal ในปี 1948 อีกทั้งยังได้รับการเสนอชื่อเพื่อรับรางวัล Ambassador Book Award ในปี 1948 ด้วย ต่อมาก็ได้รับรางวัล Notable Book ซึ่งจัดมอบโดย American Library Association(ALA) ในปี 1949
กองทุนสำรองเลี้ยงชีพ

กองทุนสำรองเลี้ยงชีพ (provident fund) คือกองทุนที่ลูกจ้างและนายจ้างร่วมกันจัดตั้งขึ้นด้วยความสมัครใจเพื่อให้ลูกจ้างได้มีเงินออมไว้ใช้ยามเกษียณ เงินที่ลูกจ้างจ่ายเรียกว่า "เงินสะสม" ส่วนเงินที่นายจ้างจ่ายเรียกว่า "เงินสมทบ" โดยนายจ้างจะจ่ายสมทบในจำนวนเท่ากันหรือมากกว่าที่ลูกจ้างจ่ายสะสมเสมอ 
วัตถุประสงค์ของการจัดตั้ง.
กองทุนสำรองเลี้ยงชีพเป็นลักษณะของสวัสดิการที่นายจ้างมีให้กับลูกจ้างเพื่อเป็นหลักประกันทางการเงินให้แก่ลูกจ้างที่เป็นพนักงานบริษัทเอกชนหรือรัฐวิสาหกิจต่างๆ โดยอยู่ภายใต้การควบคุมดูแลของรัฐผ่านกฎหมายที่เรียกว่า “พระราชบัญญัติกองทุนสำรองเลี้ยงชีพ “ ความสำคัญของการจัดตั้งกองทุนสำรองเลี้ยงชีพ นอกจากจะทำให้ลูกจ้างมีการออมอย่างต่อเนื่องโดยมีนายจ้างช่วยออมแล้ว ยังมีการนำเงินไปบริหารให้เกิดดอกผลงอกเงยโดยผู้บริหารมืออาชีพ และดอกผลที่เกิดขึ้นจะนำมาเฉลี่ยให้กับสมาชิกกองทุนทุกคนตามสัดส่วนของเงินที่แต่ละคนมีอยู่ในกองทุน 
เงินออมของสมาชิกในกองทุนสำรองเลี้ยงชีพจะเติบโตจากเงินสะสมและเงินสมทบที่ต้องมีการนำส่งเข้ากองทุนทุกเดือน รวมทั้งผลประโยชน์ที่เกิดขึ้นจากการลงทุนของกองทุน โดยกองทุนจะไม่มีการจ่ายดอกเบี้ยหรือเงินปันผลให้สมาชิก เนื่องจากจะสะสมยอดเงินทั้งหมดให้เป็นก้อนใหญ่ เพื่อเก็บไว้รอจ่ายคืนให้สมาชิกที่สิ้นสุดสมาชิกภาพ เช่น เมื่อลาออกจากงาน นอกจากนี้ กองทุนจะไม่ให้สมาชิกถอนเงินออกบางส่วน เพราะจะเป็นการเปิดโอกาสให้สมาชิกนำเงินไปใช้ซึ่งไม่เป็นไปตามวัตถุประสงค์ของการออมเงินเพื่อไว้ใช้หลังเกษียณ
Evergreen (มังงะ)

เนื้อเรื่อง.
โยชิมัทสึ โฮทากะ ประธานชมรมมังงะ ผู้ที่ดูสนุกสนานกับการใช้ชีวิตในโรงเรียน และกิจกรรมของชมรม แต่ทว่า เขานั้นแอบมองสาวคนหนึ่งในชมรมว่ายน้ำผ่านหน้าต่างของชมรมทุกวัน สาวสวยคนนั้นคือ อาวายะ นิคิ เอสสาวของชมรมว่ายน้ำหญิง ที่ดูสง่า สวย และร่าเริง ตัวตนของนิคินั้นช่างเจิดจ้าจนโฮทากะรู้สึกเหมือนอยู่คนละโลกกับเธอ ทว่าวันหนึ่งนิคิกลับไปเห็นสิ่งที่โฮทากะไม่อยากให้ใครเห็นมากที่สุดเข้าด้วยความบังเอิญ ทำให้เขาและเธอได้รู้อะไรหลาย ๆ อย่างซึ่งกันและกัน
 ตัวละครชายหลักของเรื่องนี้ นักเรียนมัธยมปลายชั้นปีที่ 2 ประธานชมรมมังงะ ผู้ที่มีหัวใจอ่อนแอตั้งแต่เด็กเพราะกรรมพันธุ์ของตระกูลฝ่ายบิดา จึงต้องเข้ารับการผ่าตัดหลายครั้งจนเป็นแผลเป็นกลางหน้าอก ซึ่งเขารู้สึกว่าแผลเป็นดังกล่าวเป็นสิ่งที่น่าเกลียดและไม่ควรมาอยู่กับเขา เขามักจะหลีกเลี่ยงไม่ให้ใครเห็นแผลเป็นนั้น โดยการที่ไม่เรียนว่ายน้ำ หรือถอดเสื้อต่อหน้าคนอื่น ๆ เขาฝันว่ามีเด็กผู้หญิงสวมหน้ากาก มาแทงเอาหัวใจของเขาแทบทุกคืน เขาหลงชอบ อาวายะ นิคิ และมักจะเฝ้ามองเธอผ่านหน้าต่างห้องชมรมมังงะเป็นประจำ
 ตัวละครหญิงหลักของเรื่องนี้ นักเรียนชั้นมัธยมปลายปีที่ 2 เอสของชมรมว่ายน้ำหญิง เธอดูสง่า สวย และร่าเริง และเจิดจ้ากว่าใคร ๆ เธอชอบว่ายน้ำเป็นชีวิตจิตใจ และเธอนั้นรู้ตัวดีว่า โฮทากะ ก็แอบมองเธอ เธอจึงแอบมองเขาบ่อย ๆ และคิดว่า โฮทากะ เป็นบุคคลที่เธอต้องหาตัวให้เจอ เธอเป็นนักอ่านปริศนาที่มักจะหยิบนิตยสารของชมรมที่แจกฟรีอยู่หน้าห้องชมรม ไปอ่านบ่อย ๆ โดยเฉพาะคอลัมน์ที่โฮทากะเขียนในเรื่องต่าง ๆ ทำให้เธอซึมซับตัวตนของเขาเข้าไปเรื่อย ๆ
 นักเรียนชั้นมัธยมปลายปีที่ 1 สมาชิกชมรมมังงะ เป็นผู้หญิงที่จริงจังในการทำงานชมรมเป็นอย่างมาก เธอมักจะคอยตักเตือนให้โฮทากะใส่ใจในกิจกรรมของชมรมเสมอ และรับรู้ว่า โฮทากะ มักจะเฝ้ามอง อาวายะ นิคิ ที่ชมรมว่ายน้ำหญิงนอกหน้าต่างเสมอ ๆ เธอเป็นผู้หญิงที่สวมแว่น ตาและเก็บผม แต่เมื่อเธอถอดแว่นและปล่อยผม เธอนั้นจะกลายเป็นผู้หญิงที่สวยจนหลายคนจำไม่ได้ เธอเป็นคนหนึ่งที่คอยสนับสนุนโฮทากะ และ นิคิให้ได้ใกล้ชิดกัน แต่ด้วยความที่อน กับ โฮทากะ สนิทกันมากเนื่องจากอยู่ชมรมเดียวกัน ทำให้ นิคิ เข้าใจผิดว่าโฮทากะ มีใจให้กับ อน (ในมังงะตอนที่ 7)
ผลิตภัณฑ์.
มังงะ.
อ่านมังงะเรื่อง Evergreen นั้น ถูกเขียนขึ้นโดย คาซุคาเบะ อะกิระ และวาดภาพโดย ทาเคมิยะ ยูยูโกะ ตีพิมพ์ลงในนิตยสาร Dengeki Daioh Genesis Comic ซึ่งเป็นนิตยสารราย 2 เดือน ตอนแรกในฉบับวันที่ 19 กรกฎาคม 2554 และรวมเล่มจำหน่ายในวันที่ 5 พฤษภาคม 2555 เป็นเล่มแรก และเล่มที่สอง จำหน่ายเมื่อ 27 มีนาคม 2556 ซึ่งผลิตและจัดจำหน่ายโดย ASCII Media Works
แหล่งข้อมูลอื่น.
เว็บบล็อกอย่างเป็นทางการของนิตยสาร Dengeki ที่ตีพิมพ์เรื่องนี้ (ญี่ปุ่น)
วัชระ ตันตรานนท์

วัชระ ตันตรานนท์ (เกิด
10 มกราคม พ.ศ. 2490) เป็นสมาชิกวุฒิสภาไทย ชุดที่ 10 สมาชิกวุฒิสภาไทย ชุดที่ 11 และเป็นกงสุลกิตติมศักดิ์สาธารณรัฐเกาหลีประจำจังหวัดเชียงใหม่ อดีตสมาชิกวุฒิสภา แบบสรรหา เป็นนักธุรกิจด้านอสังหาริมทรัพย์ เจ้าของโรงเรียนพาณิชยการลานนา วิทยาลัยเทคโนโลยีเอเชีย และโรงเรียนวชิรวิทย์ จังหวัดเชียงใหม่ รวมถึงเจ้าของกิจการคุ้มขันโตก จังหวัดเชียงใหม่
ประวัติ.
วัชระ ตันตรานนท์ เกิดเมื่อวันที่ 10 มกราคม พ.ศ. 2490 เป็นบุตรของนายนง่วนชุน กับนางชิ้วหงส์ มีพี่น้อง 3 คน คือ นางเพ็ญพร เกียรติไชยากร (สมรสกับ สุรพล เกียรติไชยากร) นางสาวเพ็ญสุข ตันตรานนท์ และนางพูนสุข ลิมปตักมงคล ด้านครอบครัวสมรสกับนางรุจจาภา ตันตรานนท์ มีบุตร 1 คน คือ ดร ณัฐิยา ตันตรานนท์
วัชระ ตันตรานนท์ สำเร็จการศึกษาระดับปริญาตรีศิลปศาสตรบัณฑิต สาขาการบัญชีและการบริหารธุรกิจ จากมหาวิทยาลัยเชียงใหม่ และได้รับปริญญาดุษฎีบัณฑิตกิตติมศักดิ์ จากมหาวิทยาลัยเชียงใหม่ และมหาวิทยาลัยแม่โจ้
การทำงาน.
วัชระ ตันตรานนท์ เป็นนักธุรกิจอสังหาริมทรัพย์ในจังหวัดเชียงใหม่ มีกิจการหลายแห่ง เช่น สุเทพพรอพเพอร์ตี้ คุ้มพญารีสอร์ท โรงแรมฟูรามา นอกจากนั้นยังมีกิจการด้านการศึกษา ได้แก่ โรงเรียนพาณิชยการลานนา โรงเรียนเทคโนโลยีเอเชีย และโรงเรียนวชิรวิทย์
ในปี พ.ศ. 2554 เขาได้รับการสรรหาเป็นสมาชิกวุฒิสภา ภาคเอกชน
มิรา โกมลวณิช

มิรา โกมลวณิช หรือชื่อเล่น ออย เกิดเมื่อวันที่ 24 เมษายน พ.ศ. 2531 เป็นนักแสดงหญิงชาวไทย สังกัดไทยทีวีสีช่อง 3
ประวัติการศึกษา.
จบการศึกษาระดับมัธยมศึกษาจากโรงเรียนเตรียมอุดมศึกษาน้อมเกล้า และจบปริญญาตรี ภาควิชาการออกแบบอุตสาหกรรม คณะสถาปัตยกรรมศาสตร์ จุฬาลงกรณ์มหาวิทยาลัย
ลาร์ส เบ็นเดอร์

ลาร์ส เบ็นเดอร์ ([ˈlaʁs ˈbɛndɐ]) เกิดวันที่ 27 เมษายน ค.ศ. 1989 เป็นอดีตนักฟุตบอลชาวเยอรมัน เล่นตำแหน่งกองกลาง เขามีน้องชายฝาแฝดที่เป็นนักฟุตบอลเช่นกัน ชื่อ สเว็น เบ็นเดอร์
เจสสิกา ภาสะพันธุ์

เจสสิกา ภาสะพันธุ์ (ชื่อเล่น เจสซี่; เกิด 13 พฤษภาคม พ.ศ. 2531) เป็นนักแสดงชาวไทย
ประวัติ.
เจสสิกา ภาสะพันธุ์ เกิดเมื่อวันที่ 13 พฤษภาคม พ.ศ. 2531 ที่สหรัฐ จนกระทั่งอายุได้ 3 ปี จึงย้ายมาอยู่ที่ประเทศไทย เข้าสู่วงการโดยการเป็นเอ็กซ์ตร้าและแคสโฆษณาจนได้เล่นหนังเรื่องเฉือน และได้มาเล่นละครช่อง 3 จนปัจจุบัน
ฮารุ สุประกอบ

ฮารุ สุประกอบ (สกุลเดิม: ยามากูชิ; เกิด 8 พฤศจิกายน พ.ศ. 2532) ชื่อเล่น ฮารุ เป็นนักแสดงและพิธีกรลูกครึ่งไทย-ญี่ปุ่น ภรรยาของ กาย รัชชานนท์ สุประกอบ
ประวัติ.
ฮารุ สุประกอบ (เดิม ฮารุ ยามากูชิ) เกิดเมื่อวันที่ 8 พฤศจิกายน พ.ศ. 2532 เป็นนักแสดงและพิธีกรชาวไทยเชื้อสายญี่ปุ่น มีบิดาเป็นชาวญี่ปุ่นและมารดาเป็นชาวไทย ฮารุเป็นลูกสาวคนโต และ มีน้องสาว 1 คน ฮารุเริ่มเข้าวงการครั้งแรกในการเป็นพิธีกรรายการสตรอเบอรี่ชีสเค้กตั้งแต่ปี 2549 และต่อมาได้เล่นภาพยนตร์เรื่องแรกคือเการักที่เกาหลี ซอร์รี ซารังเฮโย โดยมีนักแสดงร่วมคือ รัชชานนท์ สุประกอบ, ศรัณย์ ศิริลักษณ์ จนทำให้ฮารุมีชื่อเสียงในวงการบันเทิง ต่อมาได้แจ้งเกิดทางสายละคร จากละครเรื่อง รักนี้หัวใจมีครีบ โดยรับบท ปูม้า และได้รวมแสดงละครช่อง 3 เรื่องอื่น ๆ ต่อเนื่องจวบจนปัจจุบัน
ด้านชีวิตส่วนตัว สมรสกับ รัชชานนท์ สุประกอบ เมื่อวันที่ 11 สิงหาคม 2556 ที่โรงแรมเรเนซองส์ หลังคบหากันมา 4 ปี โดยขณะนั้น ทั้งคู่ได้ยอมรับกับสื่อว่าฮารุตั้งครรภ์ได้ 6 สัปดาห์แล้ว แต่ต่อมา ก่อนจะเข้าพิธีสมรสเพียงเดือนเดียว รัชชานนท์ ผู้เป็นคู่หมั้นในขณะนั้น ได้ออกมาสัมภาษณ์ว่า ฮารุแท้งลูกในครรภ์แล้ว ในระยะเวลาตั้งครรภ์ประมาณ 9 สัปดาห์ เนื่องจากเด็กในครรภ์ไม่สมบูรณ์
ปัจจุบันมีบุตรชายและบุตรสาวด้วยกัน 3 คน คือ 
จุดยืนทางการเมือง.
ฮารุ และ รัชชานนท์ สามีของเธอ สนับสนุนการประท้วงในประเทศไทย พ.ศ. 2563–2564 และต่อต้านการใช้ความรุนแรงในเหตุการณ์การสลายการชุมนุมที่แยกปทุมวัน พ.ศ. 2563 
ผลงาน.
ผลงานละคร.
ผลงานทั้งหมดนี้ ทางด้านล่างเป็นการแสดงละครทางสถานีวิทยุโทรทัศน์ไทยทีวีสีช่อง 3
หน่วยประมวลผลข้อมูลโปรแกรม

หน่วยประมวลผลข้อมูลโปรแกรม  หรือย่อว่า พีดีพี  เป็นรุ่นของมินิคอมพิวเตอร์สร้างและทำการตลาดโดย ดิจิตอลอีควิปเมนต์คอร์โพเรชั่น ในช่วงปี 1957 จนถึง 1990 ในชื่อ 'PDP' โดยที่หลีกเลี่ยงการจงใจใช้คำ 'คอมพิวเตอร์' เนื่องจากในช่วงแรกของ PDP เครื่องคอมพิวเตอร์ที่มีชื่อเสียงของการเป็นเครื่องจักรขนาดใหญ่ที่ซับซ้อนและมีราคาแพง และผู้ร่วมทุนที่อยู่เบื้องหลังระบบดิจิตอล โดยเฉพาะ Georges Doriot ไม่สนับสนุนระบบดิจิตอลที่พยายามจะสร้าง "คอมพิวเตอร์" คำว่า "มินิคอมพิวเตอร์" ยังไม่มีการบัญญัติไว้แทนที่ดิจิตอลใช้สายแบบเดิมของโมดูลตรรกะในการสร้าง "หน่วยประมวลผลข้อมูลโปรแกรม" และวัตถุประสงค์ไว้ในตลาดซึ่งไม่สามารถซื้อเครื่องคอมพิวเตอร์ที่มีขนาดใหญ่ได้
รุ่นต้นแบบของ PDP เครื่อง 18 บิต ที่ใช้ในช่วงต้นในการทำงานไทม์แชริงของระบบปฏิบัติการ และประสบความสำเร็จในแวดวงแฮ็กเกอร์ในช่วงต้น หนึ่งในวิดีโอเกมแรกคือ Spacewar! ได้รับการพัฒนาสำหรับเครื่องนี้
ออกแบบคิดค้นแบบ 24 บิต
เครื่อง 36 เครื่องแรกที่ออกแบบโดย DEC แม้ว่า DEC ไม่ได้เสนอเป็นผลิตภัณฑ์ โดยเฉพาะ PDP-3 ถูกสร้างขึ้นโดย สถาบันวิศวกรรมทางวิทยาศาสตร์ของซิสในวอลแธม ,รัฐแมสซาชูเซตส์ ในการประมวลผลข้อมูลเรดาร์ตัดขวาง สำหรับเครื่องบินลาดตระเวน Lockheed A-12 ในปี 1960
เครื่อง 12 บิต เครื่องแรกของ DEC แนะนำคำสั่งที่กำหนดใช้ในภายหลังของ PDP-8
ไฮบริดของ LINC และคอมพิวเตอร์ PDP-8 สองชุดคำแนะนำ ต้นกำเนิดของ PDP-12
เครื่องไทม์แชริง 36 บิต ที่ประสบความสำเร็จและเป็นรูปธรรมกว่ารุ่นที่แตกต่างกัน ชุดคำสั่งที่เป็นรูปแบบซับซ้อนเล็กน้อยจากความสามารถของ PDP-6
ทายาทของ LINC-8 ดูจาก LINC และคู่มือการใช้งาน PDP-12
แกรนด์ดัชเชสมารีเยีย นีคะลายีฟนา แห่งรัสเซีย (1899–1918)

แกรนด์ดัชเชสมารีเยีย นีคะลายีฟนาแห่งรัสเซีย (มารีเยีย นีคะลายีฟนา โรมานอฟา; ; 26 มิถุนายน [ตามปฎิทินเก่า: 14 มิถุนายน] ค.ศ. 1899 – 17 กรกฎาคม ค.ศ. 1918) เป็นพระราชธิดาพระองค์ที่สามในจักรพรรดินิโคลัสที่ 2 แห่งรัสเซียกับจักรพรรดิอะเลคซันดรา เฟโอโดรอฟนา พระองค์ทรงถูกประหารหลังการปฏิวัติรัสเซีย ค.ศ. 1917
ในตอนแรกพระองค์ยังทรงเยาว์เกินไปที่จะไปเป็นพยาบาลอาสาในกาชาด เหมือนพระเชษฐภคินีของพระองค์ในช่วงสงครามโลกครั้งที่หนึ่ง พระองค์จึงทรงอยู่เป็นผู้อุปถัมภ์ของโรงพยาบาล แทนที่จะไปออกเยี่ยมทหารที่ได้รับบาดเจ็บ ตลอดพระชนม์ชีพของพระองค์ พระองค์ทรงสนใจเรื่องเกี่ยวกับการทหารมาก
จอห์นแห่งออสเตรีย

<ns>0</ns>
 <revision>
 <parentid>11235600</parentid>
 <timestamp>2024-11-09T03:06:42Z</timestamp>
 <contributor>
 <username>JasperBot</username>
 </contributor>
 <minor />
 <comment>แทนที่ {lang-??} ด้วย {langx|??}</comment>
 <origin>11910315</origin>
 <model>wikitext</model>
 <format>text/x-wiki</format>
จอห์น แห่งออสเตรีย  (24 กุมภาพันธ์ ค.ศ. 1547 – 1 ตุลาคม ค.ศ. 1578) หรือที่รู้จักกันดีตามชื่อธรรมเนียม คือ ดอน จอห์น แห่งออสเตรีย, ในภาษาสเปน ดอน จัน เด ออสเตรีย เป็นพระราชบุตรนอกกฎหมายของจักรพรรดิคาร์ลที่ 5 แห่งจักรวรรดิโรมันอันศักดิ์สิทธิ์ พระองค์ได้กลายเป็นผู้นำกองทัพในบริการของครึ่งพี่ชายของพระองค์ พระเจ้าเฟลีเปที่ 2 แห่งสเปน และเป็นที่รู้จักดีที่สุดเพื่อชัยชนะเรือที่รบที่เลในปี ค.ศ. 1571 ในการต่อต้านจักรวรรดิออตโตมัน
พระเจ้าราชวรวงศ์เธอ กรมหมื่นสิทธิสุขุมการ

พระเจ้าราชวรวงศ์เธอ กรมหมื่นสิทธิสุขุมการ (พ.ศ. 2349 – 4 พฤษภาคม พ.ศ. 2419) มีพระนามเดิมว่า หม่อมเจ้ารองทรง เป็นพระราชโอรสลำดับที่ 38 ในสมเด็จพระบวรราชเจ้ามหาเสนานุรักษ์ ประสูติแต่เจ้าจอมมารดาภู่ (อิเหนา) เป็นต้น
พระประวัติ.
พระเจ้าราชวรวงศ์เธอ กรมหมื่นสิทธิสุขุมการ เป็นพระราชโอรสลำดับที่ 38 ในสมเด็จพระบวรราชเจ้ามหาเสนานุรักษ์ กรมพระราชวังบวรสถานมงคลในรัชกาลที่ 2 ประสูติแต่เจ้าจอมมารดาภู่ (อิเหนา) เมื่อปี พ.ศ. 2349 คาดว่าประสูติในพระราชวังบวรสถานมงคล (พิพิธภัณฑสถานแห่งชาติ พระนคร ในปัจจุบัน)
พระเจ้าราชวรวงศ์เธอ กรมหมื่นสิทธิสุขุมการ สิ้นพระชนม์ด้วยพระโรคชราเมื่อวันที่ 4 พฤษภาคม พ.ศ. 2419 ที่วังปากคลองตลาด อยู่ใกล้กับวังของพระเจ้าบรมวงศ์เธอ กรมหลวงประจักษ์ศิลปาคม และพระเจ้าบรมวงศ์เธอ กรมหลวงสรรพสาตรศุภกิจ ซึ่งปัจจุบันคือบริเวณถนนราชินี เชิงสะพานเจริญรัช 31 จุดที่เป็นสถานีตำรวจนครบาลพระราชวัง สิริพระชันษาราว 70 ปี พระราชทานเพลิงพระศพ ณ พระเมรุผ้าขาว วัดสระเกศราชวรมหาวิหาร
พระกรณียกิจ.
พระองค์ทรงว่าการโรงทองต่อจาก พระเจ้าบรมวงศ์เธอ กรมพระเทเวศร์วัชรินทร์ โดยทรงดูแลตลอดพระชนม์ชีพ โดยทรงปฏิบัติต่างพระเนตรพระกรรณด้วยความวิริยอุตสาหะมาโดยตลอด ทำให้มักได้คำชมจากพระบาทสมเด็จพระจอมเกล้าเจ้าอยู่หัวอยู่เนื่อง ๆ
พระโอรสธิดา.
พระองค์มีพระโอรสและพระธิดาทั้งหมด 10 องค์ ได้แก่
เบอร์เคนเฮด

เบอร์เคนเฮด  เป็นเมืองที่ตั้งอยู่ทางตะวันตกเฉียงเหนือของอังกฤษ บริเวณปากแม่น้ำเมอร์ซีย์ ตรงข้ามกับเมืองลิเวอร์พูล จากการสำรวจสำมโนประชากรในปี ค.ศ. 2001 เมืองมีประชากร 83,729 คน อาจเป็นที่รู้จักจากการเป็นศูนย์กลางการต่อเรือ เป็นเมืองท่า และมีอุตสาหกรรมที่เกี่ยวข้อง เมืองมีอุโมงค์ลอดใต้แม่น้ำ ความยาว 3.4 กม. เชื่อมกับเมืองลิเวอร์พูล เป็นเมืองแห่งแรกในทวีปยุโรปที่มีรถราง
แม่น้ำเมอร์ซีย์

แม่น้ำเมอร์ซีย์  เป็นแม่น้ำในภาคตะวันตกเฉียงเหนือของอังกฤษ มีความยาวราว ไหลผ่านตั้งแต่เมืองสต็อกพอร์ตในเกรเทอร์แมนเชสเตอร์ ไปยังอ่าวลิเวอร์พูล หลายศตวรรษแล้วที่แม่น้ำเป็นเขตแดนระหว่างแลงคาเชอร์และเชชเชอร์
มาสค์ไรเดอร์ฮิบิกิ 7 อสูรสงคราม

มาสค์ไรเดอร์ฮิบิกิ 7 อสูรสงคราม (; โรมาจิ: "Gekijōban Kamen Raidā Hibiki to Shichinin no Senki"; : "Masked Rider Hibiki & The Seven War Ogres Movie") เป็นภาพยนตร์ซีรีส์มาสค์ไรเดอร์ผลิตโดยโตเอะ คัมปะนี ซีรีส์เรื่องมาสค์ไรเดอร์ฮิบิกิ เริ่มออกฉายในประเทศญี่ปุ่นเมื่อวันที่ 3 กันยายน ค.ศ. 2005 พร้อมกับภาพยนตร์เรื่อง ขบวนการเวทมนตร์ มาจิเรนเจอร์ เดอะมูฟวี่ ตะลุยนรกสุดขอบฟ้า
แวลีโกเตอร์โนโว

แวลีโกเตอร์โนโว  เป็นเมืองทางตอนเหนือของประเทศบัลแกเรีย เป็นเมืองหลวงของจังหวัดแวลีโกเตอร์โนโว ตั้งอยู่บนฝั่งแม่น้ำยันตรา เคยเป็นเมืองหลวงของจักรวรรดิบัลแกเรียที่ 2 ระหว่างปี ค.ศ. 1186-1393 อยู่ใต้อำนาจของชาวเติร์กระหว่าง ค.ศ. 1394-1877 มีการประกาศอิสรภาพของราชอาณาจักรบัลแกเรียที่เมืองนี้เมื่อวันที่ 5 ตุลาคม ค.ศ. 1908 
เมืองนี้เป็นจุดหมายปลายทางของนักท่องเที่ยว มีสถาปัตยกรรมอันโดดเด่น มีเอกลักษณ์ เป็นศูนย์กลางการค้า การศึกษา และวัฒนธรรมของบัลแกเรียเหนือ ตัวเมืองตั้งอยู่บนโกรกธารลึกที่เชื่อมต่อไปยังสันเขา 
ประชากร.
รายงานจากสำมะโน ค.ศ. 2011 แวลีโกเตอร์โนโวมีประชากร 68,783 คนในเดือนกุมภาพันธ์ ค.ศ. 2011 ส่วนเทศบาลแวลีโกเตอร์โนโวที่รวมหมู่บ้าน มีประชากร 88,670 คน
ความสัมพันธ์นานาชาติ.
เมืองพี่น้อง.
แวลีโกเตอร์โนโวเป็นเมืองพี่น้องกับเมืองดังนี้:
<templatestyles src="Div col/styles.css"/>
โกวิทย์ โปษยานนท์

ศาสตราจารย์พิเศษ โกวิทย์ โปษยานนท์ (17 กันยายน พ.ศ. 2478 -) กรรมการกฤษฎีกา กรรมการสภามหาวิทยาลัยผู้ทรงคุณวุฒิของมหาวิทยาลัยวลัยลักษณ์ เคยดำรงตำแหน่ง อธิบดีกรมสรรพสามิต อธิบดีกรมสรรพากร รองปลัดกระทรวงการคลัง และผู้อำนวยการสำนักงบประมาณ
ประวัติ.
ศาสตราจารย์พิเศษ โกวิทย์ โปษยานนท์ หรือ ศาสตราจารย์พิเศษ ดร.โกวิทย์ โปษยานนท์ เกิดที่ กรุงเทพมหานคร บิดาหลวงจำรูญเนติศาสตร์ (จำรูญ โปษยานนท์) มารดานางอรุณ (โปษยจินดา) โปษยานนท์ และเป็นหลานของ มหาอำมาตย์ตรี พระยาพิพัฒนธนากร (ฉิม โปษยานนท์) จบการศึกษาชั้นมัธยมจากโรงเรียนกรุงเทพคริสเตียนวิทยาลัย สำเร็จการศึกษาชั้นเตรียมอุดมศึกษาจาก St Edmund's School Canterbury, England ศึกษาต่อที่ เมืองเคมบริดจ์ มหาวิทยาลัยเคมบริดจ์ B.A. (Honours) และได้เข้าศึกษา มหาบัณฑิตและดุษฎีบัณฑิตบริหารธุรกิจ มหาวิทยาลัยคอร์เนล สหรัฐอเมริกา เคยเข้ารับการอบรมหลักสูตรการสืบสวนจากสหรัฐอเมริกา จบหลักสูตรวิชาการป้องกันประเทศ จากวิทยาลัยป้องกันราชอาณาจักร (วปอ.รุ่นที่ 30) และได้รับดุษฎีบัณฑิตกิตติมศักดิ์ (เศรษฐศาสตร์) จาก จุฬาลงกรณ์มหาวิทยาลัย 
โกวิทย์ โปษยานนท์ เริ่มรับราชการในตำแหน่งอาจารย์ที่คณะเศรษฐศาสตร์ จุฬาลงกรณ์มหาวิทยาลัย และได้รับตำแหน่งศาสตราจารย์พิเศษ ในปี พ.ศ. 2528
ความเชี่ยวชาญเฉพาะด้านและด้านอื่น ๆ.
ศาสตราจารย์พิเศษ ดร. โกวิทย์ โปษยานนท์ ได้รับการยอมรับว่าเป็นนักการเงินที่มีความสามารถ เคยดำรงตำแหน่งทั้งในราชการ องค์กรอิสระ และ เอกชน โดยล้วนเป็นงานที่เกี่ยวข้องกับการเงินทั้งสิ้น โดยเริ่มประวัติการทำงานหลังจากจบการศึกษามาเข้ารับราชการเป็นข้าราชการประจำ ของกระทรวงการคลัง และขึ้นดำรงตำแหน่ง อดีตรองปลัดกระทรวงการคลัง, อธิบดีกรมสรรพสามิต, อธิบดีกรมสรรพากร ตามลำดับ หลังจากเกษียณอายุราชการจึงได้เข้ารับดำรงตำแหน่งประธานกรรมการตลาดหลักทรัพย์แห่งประเทศไทย และตำแหน่งประธานกรรมการและกรรมการบริหารอีกหลายตำแหน่งหลายบริษัท นอกจากนี้ยังเป็นผู้รักษา "ยาเทพนิมิตร" ใช้ในตระกูลโปษยานนท์ ตั้งแต่สมัยพระยาพิพัฒนธนากร ซึ่งเป็นการนำเอาสมุนไพรของไทย มาทำยารักษาโรคผิวหนัง และใช้ทาแผลสด
สง่า กิตติขจร

พลตำรวจตรี สง่า กิตติขจร อดีตรัฐมนตรีช่วยว่าการกระทรวงการต่างประเทศ ในรัฐบาลจอมพลถนอม กิตติขจร และอดีตรัฐมนตรีช่วยว่าการกระทรวงเกษตรและสหกรณ์ ในรัฐบาลพลเอก เกรียงศักดิ์ ชมะนันทน์ และเป็นอดีตสมาชิกสภาผู้แทนราษฎรจังหวัดเชียงใหม่ 1 สมัย
ประวัติ.
พล.ต.ต. สง่า กิตติขจร เกิดเมื่อวันที่ 28 กุมภาพันธ์ พ.ศ. 2462 เป็นบุตรของขุนโสภิตบรรณารักษ์ (อำพัน กิตติขจร) กับนางลิ้นจี่ โสภิตบรรณารักษ์ มีพี่น้องร่วมบิดามารดา 7 คน หนึ่งในนั้นคือ จอมพลถนอม กิตติขจร นายกรัฐมนตรีคนที่ 10 ของประเทศไทย ซึ่งเป็นพี่ชาย
ชีวิตครอบครัวสมรสกับคุณหญิงระวิมีบุตร-ธิดา 3 คน มีหญิง 1 คน ชาย 2 คน
ยศและตำแหน่ง.
พลตำรวจตรีสง่าได้รับพระราชทานยศ ร้อยตำรวจตรี เมื่อวันที่ 12 ธันวาคม ปี พ.ศ. 2483 ขณะเป็นนักเรียนนายร้อยก่อนจะได้รับพระราชทานยศและได้รับแต่งตั้งให้ดำรงตำแหน่งต่าง ๆ ดังนี้
งานการเมืองและจุดยืนทางการเมือง.
พล.ต.ต. สง่า เคยได้รับแต่งตั้งเป็นรองเลขาธิการคณะรัฐมนตรี ในปี พ.ศ. 2509 ในรัฐบาลจอมพลถนอม กิตติขจร เป็นสมาชิกสภานิติบัญญัติแห่งชาติ ในปี พ.ศ. 2516 และเป็นสมาชิกสภาผู้แทนราษฎรจังหวัดเชียงใหม่ (ส.ส.เชียงใหม่) สังกัดพรรครวมไทย ในการเลือกตั้งเมื่อปี พ.ศ. 2522 และได้รับแต่งตั้งเป็นรัฐมนตรีช่วยว่าการกระทรวงการต่างประเทศ ในรัฐบาลจอมพลถนอม กิตติขจร เมื่อวันที่ 25 มิถุนายน พ.ศ. 2513 แทนนายจิตติ สุจริตกุล ที่ถึงแก่อนิจกรรม
ต่อมาหลังเกษียณ สง่ารับตำแหน่งหัวหน้ากลุ่มรวมไทย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 ก่อนที่จะได้รับแต่งตั้งเป็นรัฐมนตรีช่วยว่าการกระทรวงเกษตรและสหกรณ์ ในรัฐบาลพลเอก เกรียงศักดิ์ ชมะนันทน์ 
แม้จะเป็นน้องชายของจอมพลถนอม กิตตขจร แต่พล.ต.ต.สง่า กลับมีจุดยืนทางการเมืองตรงกันข้ามกับพี่ชายตนเอง โดยหลังการเลือกตั้งเมื่อปี พ.ศ. 2512 ที่ทางพรรคสหประชาไทยของจอมพลถนอมได้รับเสียงข้างมาก และได้รับการจัดตั้งรัฐบาล นายชวน หลีกภัย ซึ่งในขณะนั้นเป็นสมาชิกสภาผู้แทนราษฎรครั้งแรกจากจังหวัดตรัง (ส.ส.ตรัง) ของพรรคประชาธิปัตย์ ที่เป็นฝ่ายค้าน ได้ทำการอภิปรายรัฐบาลอย่างโดดเด่น แม้จะมีเนื้อหาที่เชือดเฉือนการทำงานของรัฐบาล แต่ พล.ต.ต.สง่า ซึ่งเป็นกรรมการบริหารพรรคสหประชาไทยกลับเอ่ยชมว่า "เป็นความหวังของสภาฯ และเป็นบุคคลที่พรรคสหประชาไทยต้องการตัว" 
อีกทั้งก่อนเกิดเหตุการณ์ 14 ตุลาคม พ.ศ. 2516 ไม่นาน พล.ต.ต.สง่าได้แสดงความเห็น ขณะที่อยู่ที่บ้านพักในจังหวัดลำปางว่า รัฐบาลควรจะฟังเสียงของประชาชนและควรจะให้มีรัฐธรรมนูญตามที่ประชาชนเรียกร้อง อีกทั้งยังได้เป็นผู้ร่วมลงชื่อเรียกร้องรัฐธรรมนูญที่มีจำนวน 100 คนอีกด้วย และยังกล่าวชม นายธีรยุทธ บุญมี ซึ่งเป็นนักศึกษาคนหนึ่งที่เป็นแกนนำในการเรียกร้องว่า เป็นเด็กเก่ง สามารถสอบเป็นที่หนึ่งของประเทศได้ ทั้ง ๆ ที่พ่อเป็นเพียงนายตำรวจชั้นประทวน
ชุดว่ายน้ำวันพีซ

ชุดว่ายน้ำวันพีซ  คือปกติมักจะชุดว่ายน้ำวันพีซรัดรูปสวมใส่ โดย ผู้หญิงและเด็กผู้หญิง ในตอนว่ายน้ำในทะเล หรือสระว่ายน้ำ หรือกิจกรรมอยู่ในแสงแดดใด ๆ เช่น การอาบแดด โดยปกติชุดว่ายน้ำวันพีซ จะครอบคลุมลำตัวของผู้หญิง บางสตรีสวมใส่ชุดว่ายน้ำวันพีซ เนื่องจากคิดว่ามันจะมีความพอประมาณกว่าชุดบิกินีทูพีซ
ก่อนที่ความนิยมของชุดว่ายน้ำทูพีซ และชุดบิกินี เกือบทั้งหมดชุดว่ายน้ำเพศหญิงเป็นหนึ่งในชิ้นส่วนและคนสวมชุดว่ายน้ำที่คล้ายกันที่ปกคลุมทั้งลำตัวของตนเอง
ชนิดที่พบมากที่สุดของชุดวันพีซ คือ เมลลอต หรือชุดแทงค์ ซึ่งคล้ายกับชุดรัดรูปไม่มีแขน หรือชุดบอดีสูท หลากหลายรูปแบบของเรื่องนี้รวมถึงฮาล์เตอร์เน็ค และชุดว่ายน้ำอาบน้ำด้านหน้า เช่นเดียวกับสไตล์หุ้มรอบๆ เต็มตัว และเกาะอก ชุดเพรทเซล เป็นอีกหนึ่งอย่างพิเศษของชุดว่ายน้ำวันพีซ
เมื่อเร็ว ๆ นี้ชุดว่ายน้ำนักกีฬาได้ใช้หลากหลายรูปแบบใหม่ของสายคล้องไหล่ รวมถึงเรเซอร์แบ็ค , เฟสแบ็ค และฟลายแบ็ค ซึ่งบางส่วนก็ยังคงนำมาใช้ในเสื้อผ้ากีฬาอื่น ๆ
อีกนวัตกรรมล่าสุดในชุดว่ายน้ำวันพีซ คือ บอดีสกีน ซึ่งผิวเผินคล้ายกับ ยูนิทาร์ด หรือชุดดำน้ำ แม้ครอบคลุมลำตัวทั้งแขนและขา การทำงานของมันไม่ได้เป็นความพอประมาณ แต่ช่วยลดแรงเสียดทานในน้ำสำหรับนักว่ายน้ำมืออาชีพ พื้นผิวของมันทำจากผ้าเทคนิคเนื้อที่ได้รับการออกแบบมาเพื่อตัดทรงผ่านน้ำในลักษณะเดียวกับผิวหนังปลา หรือฉลาม